Brus ONLINE - Počele međunarodne vežbe „Gvozdeni mačak 2021“ i „Komšije 21“\nTitel/Pančevo 21.09.2021. Pripadnici Vojske Srbije započeli su 20. septembra dve međunarodne vežbe, „Gvozdeni mačak 2021“ i „Komšije 21“.\nTaktičku vežbu „Gvozdeni mačak 2021“ pripadnici Rečne flotile realizuju zajedno sa Prvim pukom za razminiranje Mađarske vojske, na poligonu Vojske Srbije na Tisi kod Titela. Cilj vežbe je razmena iskustava u primeni taktika, tehnika i procedura u zaštiti rečnog saobraćaja i unapređenje saradnje sa Mađarskom vojskom kroz zajednička uvežbavanja i realizaciju vežbe rečnih jedinica.\nTokom petodnevnih vežbovnih aktivnosti, uvežbavaće se borbene radnje i postupci rečnih jedinica u zaštiti rečnog saobraćaja, uz izvršenje bojevih gađanja po ciljevima na vodi. Ove godine poseban naglasak je na razvijanju sposobnosti zajedničke komande za planiranje, pripremu i izvođenje multinacionalnih vežbi.\nMeđunarodna taktička vežba „Komšije 21“ održava se u kasarni „Narodni heroj Stevica Jovanović“ u Pančevu, a zajedno sa pripadnicima naše vojske realizuju je pripadnici Mađarske vojske i Nacionalne garde Ohaja. Cilj ove vežbe, koja se održava do 24. septembra, je da se ljudstvo taktički i tehnički obuči za primenu procedura u toku izvođenja multinacionalnih operacija, uz jačanje međusobnog poverenja i razmenu iskustava u međunarodnom okruženju.


GMO – Page 14 – AGRO VESTI by agronews.rs\nHome Hrana BlogGMO (Page 14)\nEU: Srbija da menja zakon o GMO\nEvropska komisija poručuje Srbiji da treba da izmeni Zakon o GMO kako bi pristupila Svetskoj trgovinskoj organizaciji.\nPastoru predati potpisi protiv GMO\nZeleni Srbije predali su predsedniku Skupštine Vojvodine Ištvanu Pastoru peticiju sa 17.888 potpisa građana prikupljenih u akciji “Za Vojvodinu bez GMO”.\nProtest zbog korišćenja genetski modifikovane hrane (GMO) u Srbiji održan je u subotu u centru Beograda, a organizatori iz nevladine organizacije “Zdrava zemlja” traže od države da pooštri kontrolu useva i kontrolu uvoza hrane.\nHoće li proizvođači GM soje biti kažnjeni\nMinistarstvo poljoprivrede pronašlo nedozvoljene useve na čak 23 hektara, tvrde da su ih uništili i podneli prekršajne prijave, ali kriju ko je u Mačvi i Sremu sadio genetski modifikovanu soju.\nSkupština ne razmatra Deklaraciju o GMO\nZeleni Srbije pozvali su danas predstavnike svih političkih stranaka da se izjasne da li su za Srbiju bez genetski modifikovanih organizama (GMO).


Zukorlić: Autonomija Sandžaka bez ugrožavanja Srbije i Crne Gore - Sputnjik Srbija\n01:58 23 Januar 2021\n11:46 21.12.2015 (osveženo 12:03 21.12.2015) Preuzmite kraći link\nMuamer Zukorlić je za podgoričku Pobjedu rekao da želi da Sandžaku budu priznate istorijske, kulturološke, geografske i ekonomske osobenosti.\n„Sandžak je istorijska regija sa veoma izraženim posebnostima i kao takva uspela je, ipak, da preživi sve izazove iako je tokom nekoliko decenija unazad bila izbrisana sa svih geografskih i geopolitičkih karata. No, s obzirom na ambicije evrointegracija i Crne Gore i Srbije i afirmaciju principa regionalizacije Evrope, razvojne perspektive Sandžaka su nesporne i potpuno izvesne“, rekao je Zukorlić.\nOdgovarajući na pitanje gde je u njegovom „sandžačkom konceptu“ Crna Gora, kao država čijem se obnavljanju nezavisnosti javno protivio, Zukorlić je rekao da principijelno nije mogao niti može da podrži bilo koji politički projekat koji cepa bilo koje parče zemlje na kojem živi njegov narod.\n„Drugo načelo je da status Sandžaka bude rešavan kroz dijalog koji će dovesti do dogovora, bez jednostranih akata ili ne daj Bože nekih drugih, radikalnih načina nametanja jednostranih rešenja. Treće načelo je da regionalnu autonomiju ne želimo da ostvarujemo ugrožavanjem teritorijalnog suvereniteta i integriteta niti Srbije niti Crne Gore. Imajući sve to u vidu, pretežni politički, medijski i opštedruštveni stavovi koji se formiraju prema meni su neosnovani i pokušaj su zastrašivanja građana Crne Gore, predstavljajući me kao opasnost po tu državu“, rekao je Zukorlić.\nautonomija, Zukorlić, Muamer Zukorlić, Srbija


Lalatović: "Cilj je trideset i prvi bod" - Sportske.net\nNakon trijumfa nad Novim Pazarom u meču koji su obeležile i nemile scene na tribinama, fudbaleri Napretka iz Kruševca gostuju Radničkom u Nišu u okviru 24. kola JSL.\nBez povređenih Gavrića, Cvetkovića i suspendovanog Bajića, Napredak će pokušati da se domogne tri boda koja bi Kruševljane stavila u siguran položaj u odnosu na klubove koji se bore za opstanak u ligi.\n"Za sedam dana igramo tri teške utakmice, a presing počinje utakmicom protiv Radničkog iz Niša" započeo je izlaganje Nenad Lalatović.\n"Radnički iz Niša je dobar i kvalitetan tim, igraju pred domaćom publikom, ali naš cilj se zna - bez obzira da li igramo kod kuće ili na strani trideset i prvi bod je cilj" zaključio je trener Napretka.\nKruševljani u predstojeći duel sa Radničkim ulaze kao deveta ekipa na tabeli a upravo im je predstojeći rival takmac u trci za prelazak na stepenik više.\nUtakmica na niškom "Čairu" igra se u četvrtak 17. aprila, od 18 časova i 30 minuta, a kruševački superligaš imaće podršku stotinak najvatrenijih navijača.


Zbog ubrzanog tempa današnjice i sve zahtevnijeg načina života, često moramo da uložimo dodatni napor da sačuvamo zdravlje. Kako bismo imali energiju za obavljanje svakodnevnih aktivnosti i zaštitili svoj organizam od negativnih spoljnih uticaja, okrećemo se izvorima vitamina i minerala, koji održavaju naše psihofizičko zdravlje.\nU slučaju da postoji nedostatak vitamina u organizmu dolazi do razvoja različitih poremećaja ili bolesti, pa se tako deficit svakog vitamina može povezati sa pojavom specifičih simptoma. Bilo bi najbolje da se svi vitamini i minerali unose kroz ishranu, ali, nažalost, to nije uvek moguće. Zato otkrijte svet BENU vitamina i minerala, koji se nalaze u našim apotekama u kategoriji FOOD SUPPLEMENT.\nU obliku tableta potražite:\nVitamin B kompleks – osam esencijalnih B vitamina, koji su neophodni za pravilno funkcionisanje gotovo svakog procesa u organizmu, doprinose održavanju i očuvanju mentalne i fizičke aktivnosti. B vitamini su važni za pravilan metabolizam ugljenih hidrata, proteina i masti, i doprinose energetskom metabolizmu u svim ćelijama.\nMAGNEZIJUM sa vitaminom B6 – kombinacija koja doprinosi smanjenju umora i poboljšava opšte stanje organizma. Dodatno, pomaže pravilnom funkcionisanju mišića i nervnog sistema.\nVITAMIN C sa cinkom obezbeđuje 300 % potreba vitamina C i 100 % potreba cinka u odnosu na preporučeni dnevni unos (prema EU). Vitamin C i cink pomažu funkcionisanje imunog sistema. Dodatno, vitamin C doprinosi formiranju kolagena i funkcionisanju nervnog sistema. Cink pomaže u očuvanju zdravlja kostiju, kose, noktiju i kože.\nKOENZIM Q10 sa vitaminom E – Koenzim Q10 je esencijalna supstanca koja je važna za zaštitu ćelija i proizvodnju energije u organizmu. Vitamin E doprinosi zaštiti ćelija od oksidativnog stresa tako što vezuje slobodne radikale i pomaže u očuvanju zdravlja i vitalnosti.\nZa one koji više vole osvežavajuće vataminsko-mineralne napitke, tu su BENU efervescentne (šumeće) tablete:\nVITAMIN C sa ukusom narandže obezbeđuje 300 % potreba vitamina C u odnosu na preporučeni dnevni unos (prema EU). Vitamin C doprinosi funkciji imunog sistema, formiranju kolagena i očuvanju zdravlja i funkcije kostiju, zuba, hrskavice, desni, kože i krvnih zrnaca.\nMULTIVITAMINI sa ukusom tropskog voća, formulisani su tako da obezbede sve esencijalne vitamine koji su neophodni kao deo balansiranog i zdravog načina života. Vitamini kao što su B6, B12 i folna kiselna doprinose smanjenju umora i zamaranja. Niacin, pantotenska kiselina, vitamin B1 i B2 pomažu energetski metabolizam i funkciju nervnog sistema. Vitamin C pomaže imunom sistemu. Uz pomoć vitamina E, ćelije se mogu zaštititi od oksidativnog stresa. Biotin doprinosi očuvanju kose i kože.\nKALCIJUM sa ukusom limuna u samo dve tablete obezbeđuje 100 % potreba kalcijuma, u odnosu na preporučeni dnevni unos (prema EU). Kalcijum je osnovni element koji izgrađuje kosti. Dodatno, doprinosi normalnoj mišićnoj funkciji i ima bitnu ulogu u očuvanju zdravlja zuba.\nMAGNEZIJUM sa ukusom ribizle u samo dve tablete obezbeđuje 100 % potreba magnezijuma u odnosu na preporučeni dnevni unos (prema EU). Magnezijum potpomaže mišićnoj funkciji i funkciji nervnog sistema, a takođe doprinosi i normalnom energetskom metabolizmu i smanjuje umor.\nVitamin C sa cinkom\nVitamin C sa ukusom narandže\nKalcijum sa ukusom limuna\nKoenzim Q10 sa vitaminom E\nKalcijum sa vitaminom D tablete za žvakanje\nMagnezijum kalijum prašak u kesicama, ukus narandže i grejpfruta\nDEKSTROZA sa vitaminom C, ukus pomorandže\nDEKSTROZA sa vitaminom C, ukus jagode\nDEKSTROZA sa vitaminom C, ukus ananasa\nDEKSTROZA sa vitaminom C, ukus jabuke


Na pomolu merdžer – IIRC i SASB polovinom 2021. postaju Value Reporting Foundation | odgovornoposlovanje.rs\nNefinansijsko izveštavanje Održivi razvoj Tržište Vesti\nBeograd, 27. novembar 2020. godine – International Integrated Reporting Council (IIRC) i Sustainability Accounting Standards Board (SASB) objavili su svoju nameru da izvrše spajanje u jednu organizaciju koja će investitorima i preduzećima pružati sveobuhvatan okvir za korporativno izveštavanje.\nValue Reporting Foundation koja će nastati spajanjem SASB i IIRC, predstavljaće međunarodnu organizaciju koja kreira integrisani okvir izveštavanja, zagovara integrisano razmišljanje i postavlja standarde održivosti. Spajanje predstavlja odgovor na sve veće pozive globalnih investitora i kompanija da se pojednostavi lepeza korporativnog izveštavanja uspostavljanjem globalno usklađenog sistema izveštavanja. U saopštenju se naglašava da je Value Reporting Foundation, koja će biti osnovana sredinom 2021. godine, spremna da sarađuje sa drugima na skupu globalnih i globalno prihvaćenih standarda.\nU saopštenju za štampu napominje se da će Value Reporting Foundation zadržati IIRC integrisani okvir izveštavanja koji opisuje sve relevantne pristupe kreiranja vrednosti i njihovoj integraciji u korporativno izveštavanje, dok SASB standardi pružaju precizne definicije podataka o kojima treba izveštavati.\nKada se formira sredinom 2021. godine, novu organizaciju vodiće izvršna direktorka Janine Guillot.


Kako prenosi italijanska "Gazeta delo Sport", trener Napolitanaca Karlo Anćeloti insisitrao je da stameni štoper produži saradnju, a po novom ugovoru će zarađivati više, jer je do sada imao 1,2 miliona evropskih novčanica.\nIskusni italijanski strateg izuzetno poštuje Maksimovića, tvrdi ovaj medij, te smatra da je jedan od stubova ekipe u budućnosti. Pritom, Ančeloti smatra da naš fudbaler ima odlične šanse da postane nosilac igre u poslednjoj liniji.\nDa podsetimo, Maksimović se posle teške sezone pod vođstvom Mauricija Sarija potpuno preporodio, te nakon dolaska Karla Anćelotija pruža odlične partije. Inače, on je u Napulj došao iz Torina, a prethodno je nastupao za Crvenu zvezdu i užičku Slobodu.


Tražite posao kao Finansijski analitičar (Kontrolor)? | Zaposli.me\nFinansijski analitičar (Kontrolor)\nPodgorica, Crna Gora 24. jun 2022.\nMontenegro Works je privredno društvo u državnom vlasništvu, osnovano sa ciljem da doprinese unapređenju poslovanja privrednih društava u većinskom vlasništvu države, kroz uspostavljanje sistema podrške i finansijskog nadzora, putem preporuka za implementaciju modernog sistema korporativnog upravljanja, kao i kroz usmjeravanje njihovog daljeg strateškog razvoja.\nKroz efikasan menadžment, usklađivanje poslovanja sa međunarodnim standardima, te promocijom savremene korporativne kulture, privredna društva u većinskom vlasništvu države će povećati nivo konkuretnosti na regionalnom ali i međunarodnom tržištu.\nZa ostvarenje pomenutih ciljeva, neophodan je posvećen, stručan i hrabar tim ljudi, koji mogu odgovoriti zadacima i izazovima od velikog značaja za ekonomsku budućnost države.\nSažet opis radnih zadataka finansijskog analitičara u Montenegro Works-u:\nUčestvuje u pripremi smjernica za proces kontrolinga;\nučestvuje u uspostavljanju procesa kontrolinga u privrednim društvima nad kojima se vrši nadzor;\nučestvuje u pripremi smjernica za proces redovnog periodičnog izvještavanja ;\nučestvuje u uspostavljanju procesa redovnog periodičnog izvještavanja u privrednim društvima nad kojima se vrši nadzor;\nprovjerava usklađenost izvještavanja sa zakonskim okvirom i standardima u primjeni;\nučestvuje u pripremi smjernica za proces finansijskog planiranja;\nasistira u uspostavljanju procesa investicionog planiranja u privrednim društvima nad kojima se vrši nadzor;\nučestvuje u pripremi i drugih smjernica potrebnih radi uspostavljanja efikasnog procesa kontrolinga;\ndaje preporuke, prati i uklanja sve uočene nedostatke u procesu analize;\nizrada i drugih analiza iz domena kontrolinga i finansijskog izvještavanja;\nobavlja i ostale aktivnosti pod supervizijom direktno nadređenih.\nDa bi kandidat bio razmatran za poziciju u Montenegro Works, pored navedenih zakonskih normi, neophodno je da posjeduje ključne vrijednosti (core vaules) po kojima se upravlja rad cijelokupne kompanije, i to:\n1. Težnja opštem dobru\n2. Vođenje rezultatima\nPrimjenjujući najviše svjetske standarde u oblasti upravljanja ljudskim resursima, Montenegro Works teži privlačenju najkvalitetnijih pojedinaca na tržištu rada. Samo takvi, mogu pomoći dugoročno održivom razvoju kompanije. Zato vas pozivamo da aplicirate na ovaj konkurs, ukoliko ispunjavate navedene uslove i ukoliko gajite vrijednosti koje mi gajimo, te slijedite viziju zdrave, progresivne i konkurentne ekonomije Crne Gore.\nPrijave slati na email: talent@crnagoraradi.me, uz naznaku u naslovu emaila za koju poziciju aplicirate.


Italijanski mediji su objavili, a Fudbalski savez Portugala potvrdio - Kristijano Ronaldo je pozitivan na korona virus.\nNapadač Juventusa je poslednji period proveo u nacionalnom timu gde je i napravio test na kojem je pokazalo da ima koronu.\nRonaldo je trebalo da u sredu igra meč Lige nacija protiv Švedske što se neće desiti.\nU prvim vestima o Ronaldu nije objavljeno u kom je stanju fudbaler i da li je imao simptome, već samo da je smešten u izolaciju, a FS Portugala je odložio zakazani trening i konferenciju za medije što je trebalo da se održi danas.\nPre dva dana, u nedelju, Kristijano Ronaldo je igrao utakmicu Lige Nacija protiv Francuske i na terenu proveo svih 90 minuta duela koji je završen 0:0.\nPozitivan test na Kovid uticaće i na Ronaldove klupske obaveze pošto je trebalo da se posle sutrašnjeg meča sa Šveđanima vrati u Torino i nastavi sa pripremama za dolazeća iskušenja koja će imati Juventus.


Vlada Kosova priprema odbranu nezavisnosti\nVlada Kosova u saradnji sa domaćim i medjunarodnim stručnjacima će predstavljati slučaj Kosova u Medjunarodnim sudom pravde, saopštili su predstavnici institucija Kosova.\nZvanična Priština veruje da će Medjunarodni sud pravde u odgovoru na rezoluciju Srbije izraziti mišljenje u korist nezavisnosti.\nVlada Kosova priprema platformu za odbranu legitimiteta proglašenja nezavisnosti Kosova u Medjunarodnom sudu pravde. Sud u Hagu je u petak zvanično primio zahtev Generalne skupštine UN da pruži savetodavno mišljenje o tome ‘da li je jednostrano proglašenje nezavisnosti Kosova u skladu s medjunarodnim pravom’.\nVljora Čitaku, zamenica ministra inostranih poslova Kosova, izjavila je da se privode kraju planovi o odbrani nezavisnosti.\n“Spremni smo i za ovu situaciju. Imamo kontakte sa domaćim i stranim ekspertima, i sada smo u fazi finalizovanja platforme koju ćemo ubrzo predstaviti javnosti”, izjavila je Čitaku.\nInstitucije Kosova, medju kojima kabinet predsednika i premijera Kosova, te Skupštinski odbori ali i stručnjaci za medjunarodno pravo, uskoro će pripremiti aktivnosti za odbranu Kosova u Medjunarodnom sudu pravde.\nČitaku ocenjuje da se ozbiljno radi i da nema potrebe strahovati od odluke tog Suda.\n“Želim da uverim gradjane Kosova da se intenzivno radi na pripremama. Svi politički, istorijski i pravni argumenti su na našoj strani”, izjavila je Čitaku.\nMedjutim opozicija je skeptična i nije u potpunosti uverena da će se Vlada dobro pripremiti. Arben Ćirezi iz Alijase za budućnost Kosova.\n“Možda se radi sve što je moguće, ali se ne radi realno dovoljno”, kaže Ćirezi.\nIpak ona smatra da Kosovo ima šta da predstavi kao odgovor na pitanje Srbije, to je plan Martija Ahtisarija o nadgledanoj nezavisnosti i činjenica da je stvaranje države Kosova rezultat raspada bivše Jugoslavije i ratova koji su vodjeni ’90-ih godina.\nRezolucija Srbije zahteva da Medjunarodni sud pravde odgovori na pitanje: “Da li je jednostrano proglašnje nezavisnosti od strane privremenih institucija samouprave na Kosovu u skladu s medjunarodnim pravom”.\nOdluka suda nije obavezujuća i ona se definiše kao savetodavno mišljenje. Kosovske institucije su više puta istakle da u slučaju da Sud podrži inicijativu Srbije, takva odluka može usporiti proces priznanja ali ne i zaustaviti.


Vandali ne staju: Otkinut znak i bačen u kontejner - Glas Zaječara\nHome Društvo Vandali ne staju: Otkinut znak i bačen u kontejner\nVandali ne staju: Otkinut znak i bačen u kontejner\nFoto: Tanja Vico\nNaša sugrađanka je putem društvene mreže fejsbuk, postavila fotografije, na kojima se vidi, da je u nasleju Brković Crni, iza Matijevića, polomljen znak, i bačen u novi kontejner. Redakcija portala Glas Zaječara problem prijavila komunalnoj miliciji.\nDa vandali ne staju sa rušenjem i uništavanjem grada, dokaz su i fotografije naše sugrađanke, na kojima se vidi da je noćas u naselju Brković Crni, iza Matijevića neko otkinuo znak, i bacio ga u novi podzemni kontejner.\nI sam gradonačelnik je apelovao, da se građani suzdrže od rušenja i uništavanja grada, ali je jasno da uprkos svim apelima, pojedincima kulturno ponašanje, je strano.\nRedakcija portala GLas Zaječara problem je prijavila komunalnoj miliciji iz koje nam je rečeno da će obavestiti nadležne službe.\nPrethodni tekstMarković: Ne znamo koliko je antitela dovoljno za zaštitu od korone\nNaredni tekstZbog rekonstrukcije vodovodne mreže nekoliko ulica bez vode danas


Portugal u naredne dve utakmice bez najboljeg igrača! - Sportske novosti\nNaslovna Fudbal Novosti Fudbal Portugal u naredne dve utakmice bez najboljeg igrača!\nPortugal u naredne dve utakmice bez najboljeg igrača!\nReprezentacija Portugala u četvrtak će odigrati prijateljsku utakmicu protiv Hrvatske, a protiv Italije igraće na startu Lige Nacija u ponedeljak. Ono što je interesantno jeste da za Portugal neće igrati najbolji fudbaler ove reprezentacije svih vremena – Kristijano Ronaldo (Cristiano Ronaldo).\nSelektor Portugala izjavio je da je razgovarao sa Ronaldom nakon što se preselio u Torino, a tamo još uvek pokušava da se navikne, te je najbolja opcija da preskoči dva meča koja su pred reprezentacijom Portugala.\nPodsetimo, Ronaldo je sa reprezentacijom Portugala 2016. godine osvojio Evropsko prvenstvo, a ove godine je na Svetskom prvenstvu u Rusiji izbačen u osmini finala od reprezentacije Urugvaja.\nPortugal bez Ronalda\nPrethodni tekstFudbaler iz Gvineje mogao bi pred kraj leta da napusti Partizan\nSledeći tekstZa fudbalera Partizana zainteresovana je Benfika


Šta starije osobe govore o svojim pravima na autonomiju i nezavisnost, dugotrajnu i palijativnu negu\nOvaj izveštaj predstavlja nastavak dugogodišnjeg zagovaranja za prava starijih i on sadrži pitanja koja su pokrenuta kroz konsultaciju sa 450 osoba iz 24 zemlje, o njihovom pravu na autonomiju, nezavisnost, dugotrajnu i palijativnu negu. U svetlu pruženih odgovora, ovaj izveštaj nudi preporuke vezane za ova prava.\nSvrha ovog izveštaja je da pruži informacije za diskusiju o ljudskim pravima starijih osoba na nacionalnom nivou a u pripremi za devetu sesiju Otvorene radne grupe o starenju Ujedinjenih nacija (OEWG), na samoj sesiji od 23. do 26 jula 2018. godine, kao i na budućim sesijama OEWG.\nCrveni krst Srbije kao partner HelpAge International i ove godine kao i prošle učestvovao je u konsultacijama. Stariji volonteri Crvenog krsta Srbije njih 48 učestvovalo je u konsultacijama u cilju da se glas starijih čuje i da niko ne bude izostavljen.\nSloboda da odlucujemo.pdf (PDF - 2078,1 KB)


source.ba | Marko Đurić predat vlastima u Srbiji, navodno mu slijedi zabrana ulaska na Kosovo u dužem vremenskom periodu\nDirektor Kancelarije Vlade Srbije za Kosovo i Metohiju Marko Đurić, kojeg su vlasti Kosova poslije saslušanja kod sudije za prekršaje odlučile da deportuju, prešao je večeras Merdare i preuzela ga je srpska policija.\nĐurić je Merdare prešao nešto prije 20.00 časova, javljaju beogradski mediji.\nU obrazloženju iz Kosovske policijske službe ranije je navedeno da je protiv Đurića "intervenisano na osnovu naloga o zabrani ulaska" na Kosovo.\nĐurić je u 19.25 časova u pratnji pet blindiranih vozila Rosu i specijalne jedince za obezbjeđenje visokorizičnih osoba krenuo ka Merdarama.\nPolicija samoproglašenog Kosova danas poslije podne upala je u salu Mitrovačkog dvora, uhapsila Đurića i odvela ga u Prištinu.\nTokom te akcije sa kosovskom policijom su se sukobili građani okupljeni da bi prisustvovali skupu posvećenom unutrašnjem dijalogu.\nTagovi: HapsenjeKosovoPristinaMarko DjuricKosovska Mitrovica


PROZONE „Workflow“ rešenja u Libanu - Vojvodina ICT Cluster\nPROZONE „Workflow“ rešenja u Libanu\nPeđa , 25. januara 2013.\nSaradnja naše članice kompanije “Prozone” iz Novog Sada sa jednom od najvećih građevinskih kompanija na svetu – Consolidated Contractors Company.\nPROZONE – IT Solutions projektovao je i razvio platformu, grafičko korisničko okruženje i poslovne alate koje zaposleni u kompaniji Consolidated Contractors Company (CCC) svakodnevno koriste. Alati i „Workflow“ softverska rešenja Prozone prilagođava i proširuje u skladu sa potrebama koje ova građevinska kompanija ima u svom poslovnom sistemu. Saradnja Prozona i CCC traje u kontinuitetu od 2004. godine prvenstveno u oblasti upravljanja dokumentacijom i poslovnim procesima.\nOd svog osnivanja 1952. godine do danas Consolidated Contractors Company postala najveća građevinska kompanija na Bliskom istoku i rangirana je u prvih 20 na svetu. Sedište CCC je u Grčkoj i trenutno ima oko 150.000 zaposlenih koja posluje u preko 40 zemalja, najviše u Africi i na Bliskom istoku (Liban, Ujedinjeni Arapski Emirati, Katar).\nSoftverski sistem koji je kreirao Prozone u CCC omogućuje automatsku realizaciju tokova poslovnih procesa prema aktivnostima koje su za taj proces definisane – “Workflow” .\nWorkflow omogućava korisnicima da definišu radne procese u okviru čijih aktivnosti se generišu dokumenti kojima sistem upravlja. Jednostavno rečeno – definiše „ko, šta, kada i kako“ radi. Korisnik ima mogućnost da kreira poslovni proces, može da definiše novi ili izabere neki od postojećih šablona koji će odgovarati procesu – poslovnom toku – koji će biti izvršen.\nRešenje PROZONE-a omogućuje zaposlenima u CCC da na jednostavan način zajednički učestvuju u upravljanju aktivnostima, tokovima rada i procesima sa pozitivnom učinkovitošću u izvršavanju svakodnevnih, operativnih zadataka.\nPrevious Post (p) Poziv na akciju: uključite se u kreiranje mera za podršku IT sektoru u Srbiji!\nNext Post (n) Novi veb sajt kompanije Hinttech


Ne davimo Beograd očistio zelene površine na Voždovcu i Čukaričkoj padini - Društvo - Dnevni list Danas\nPočetna » Društvo » Ne davimo Beograd očistio zelene površine na Voždovcu i Čukaričkoj padini\nNe davimo Beograd je i ovog vikenda organizovao dve akcije čišćenja smeća „Za čist Beograd”, i to na Voždovcu i Čukaričkoj padini, saopštila je Inicijativa.\n0Piše: Danas Online 21. februara 2021. 13.43\nKako su naveli, namera im je da ovim akcijama ukažu na činjenicu da je naš grad sve više pretrpan đubretom i zagađen, ali i da pozovu građane i građanke da im se pridruže kako bi od Beograda napravili dobar grad za sve.\n– Naši aktivisti i aktivistkinje samo na Banovom Brdu, na Čukaričkoj padini, prikupili su preko 50 džakova đubreta. Zanimljivo je da je naša lokalna grupa na Voždovcu po treći put čistila istu zelenu površinu na početnoj stanici autobusa 26, jer je ona iznova u katastrofalnom stanju i preti da postane mini divlja deponija. Ovim povodom smo se pismom obraćali nadležnim institucijama i zahtevali redovno održavanje, čišćenje šuta i kabastog materijala i adekvatne kante za đubre, kažu iz NDBG.\nInicijativa ističe da smo sve češće svedoci da nadležne institucije ne održavaju adekvatno javne površine.\n– Gde god se okrenemo, možemo videti pretrpane kontejnere, kese na granama, đubre po javnim površinama. Naše obale su okovane plastikom, a zelene površine sve češće podsećaju na mini divlje deponije. Iako znamo da naše akcije ne mogu zameniti javne službe, ne možemo da sedimo i gledamo da se naš grad valja u đubretu, navedeno je u saopštenju. Inicijativa NDBG poziva građane da ih podrže i da njihov plan uvedu sistem za upravljanje otpadom koji podrazumeva najveće moguće smanjenje količine otpada i njegovu ponovnu upotrebu, kao i razvoj zelene ekonomije, koja će zaposliti nekoliko hiljada ljudi.\nČišćenje, inicijativa Ne davimo Beograd


UNS: Medjunarodna federacija novinara usvojila UNS-ovu rezoluciju o Milanu Pantiću\nBeta 3. juna 2022. 18:35\nDelegati skupštine Medjunarodne federacije novinara (IFJ) održane u Omanu su, na predlog Udruženja novinara Srbije (UNS), jednoglasno usvojili rezoluciju kojom se traži efikasan pravosudni postupak i angažovanje srpskog Tužilaštva za organizovani kriminal kako bi posle više od dve decenije bili otkriveni i kažnjeni nalogodavci i ubice novinara Milana Pantića.\nU usvojenoj rezoliciji navedeno je da se 11. juna 2022. godine navršava 21 godina od nekažnjenog ubistva lokalnog novinara i dopisnika „Večernjih novosti“ Milana Pantića koje se dogodilo ispred vrata njegovog doma u Jagodini.\nPodseća se da je vlast u Srbiji osnovala Komisiju za istraživanje ubistava novinara 2013. godine, da je komisija svoj rad okončala i da je policijska istraga ukazala na nalogodavce i izvršioce ubistva novinara Milana Pantića.\nKongres Medjunarodne federacije novinara dodao je da, uz zabrinutost zbog toga što su nalazi Komisije dostavljeni srpskim zvaničnim organima i što nema pomaka u zvaničnoj istrazi, pruža punu podršku radu Komisije za istraživanje ubistava novinara i naporima UNS-a da se otkriju i kazne nalogodavci i ubice novinara Milana Pantića.\n„Pozivamo da se bez odlaganja sprovede efikasan pravosudni postupak i da se zbog pozadine slučaja angažuju stručnjaci iz Tužilaštva za organizovani kriminal kako bi posle više od dve decenije bili kažnjeni nalogodavci i ubice novinara Milana Pantića“, navedeno je u rezoluciji.\nKongres je zatražio od Izvršnog odbora Medjunarodne federacije novinara da se u potpunosti upozna sa rezultatima do kojih je došla Komisija u slučaju ubistva novinara i da organizuje razgovor sa predstavnicima srpskih vlasti i tužilaštva kako bi dobili informacije o napretku postupka, saopštio je UNS.


[es] - Takmičenje biramo najbolju lekciju učenika na portalu NašaŠkola.Net\n07.10.2005. Jet kao backend?\nTakmičenje biramo najbolju lekciju učenika na portalu NašaŠkola.Net\n[es] :: Informatika :: Takmičenje biramo najbolju lekciju učenika na portalu NašaŠkola.Net\n[ Pregleda: 2420 | Odgovora: 7 ] > FB > Twit\nTakmičenje biramo najbolju lekciju učenika na portalu NašaŠkola.Net 23.03.2011. u 00:57 - pre 98 meseci\nU toku je takmičenje učenika gimnazija na portalu NašaŠkola.Net.\nUčesnici takmičenja mogu biti učenici svih razreda iz 3 niške gimnazije: Stevan Sremac, Bora Stanković i Svetozar Marković. Zadatak takmičara je da, samostalno ili u konsultacijama sa svojim predmetnim profesorom, kreiraju elektronsku lekciju iz predmeta engleski jezik ili informatika i da je prijave za takmičenje. Pre prijave potrebno je da lekciju pokažeš svom predmetnom profesoru koji treba da utvrdi da li su informacije u lekciji tačne i ako jesu, lekciju šalješ na engleski.nasaskola@gmail.com ili na informatika.nasaskola@gmail.com. U mailu pošalji i ime i prezime profesora koji je pregledao lekciju kao i njegovu mail adresu. Lekciju treba da nazoveš ovako: naziv_lekcije-tvoje_ime_prezime-ime_prezime_profesora\n- u periodu od 8. do 11. marta moguće je samo postavljati lekcije ali nije moguće glasanje\n- od 11. do 30. marta mogu se i postavljati lekcije i glasati\nDa bi lekcija ušla u konkurenciju za dobijanje nagrade neophodno je da je oceni najmanje 40 korisnika. Pored toga, lekcija mora da bude autorsko delo takmičara u smislu da će gotove lekcije koje je neko drugi kreirao automatski biti diskvalifikovane (ovde se pre svega misli na klipove, prezentacije i drugo). Međutim, takmičari se ohrabruju da u svoje lekcije uključuju i kombinuju i već dostupne materijale (klipove, slike, članke i tekstove, animacije...) i da na taj način, dodajući svoje komentare, kreiraju zaokruženu lekciju. Neophodno je i da lekcija prati i brađuje deo školskog gradiva.\nRe: Takmičenje biramo najbolju lekciju učenika na portalu NašaŠkola.Net 02.04.2011. u 15:51 - pre 97 meseci\nTakmičenje na portalu NašaŠkola.Net je produženo do 15.aprila.\nRe: Takmičenje biramo najbolju lekciju učenika na portalu NašaŠkola.Net 22.04.2011. u 14:32 - pre 97 meseci\nDodelu nagrada pobednicima takmičenja biramo najbolju lekciju iz matematike i srpskog jezika na portalu www.nasaskola.net propratili su i mediji.\nEvo teksta iz Blica:\nDodelu nagrada pobednicama takmičenja u Mediacentru propratili su i mediji:\nRe: Takmičenje biramo najbolju lekciju učenika na portalu NašaŠkola.Net 06.05.2011. u 12:23 - pre 96 meseci\nPozivamo Vas na završni dogadjaj projekta “e-Škola”, koji će se održati u utorak, 10. maja 2011. od 12:30h u Gimnaziji “Stevan Sremac”. Tekst poziva prosledjujemo Vam u prilogu ovog mejla.\nDo skorašnjeg susreta, srdačan pozdrav!\nRe: Takmičenje biramo najbolju lekciju učenika na portalu NašaŠkola.Net 07.05.2011. u 10:04 - pre 96 meseci\nZavršni događaj prvog dela projekta „eŠkola“\n12,30- 12,42 Dobrodošlica i prezentovanje rezultata portala\n12,42- 12,52 Dodela nagrada\n12,52- 12,54 Najava panel diskusije\n12,54- 13,04 Modeli učenja u 21. veku\n13,04- 13,14 Učenje nekad I sad\n13,14- 13,24 Uloga informatike u srednjoškolskom obrazovanju\n13,24- 13,34 Elektronsko učenje u obrazovanju\nRe: Takmičenje biramo najbolju lekciju učenika na portalu NašaŠkola.Net 11.05.2011. u 00:55 - pre 96 meseci\nRe: Takmičenje biramo najbolju lekciju učenika na portalu NašaŠkola.Net 11.05.2011. u 01:12 - pre 96 meseci\nUčenje u 21. veku nove tendencije\nmaj 10th, 2011 → 5:25 pm\nO novim modelima učenja i mogućnostima korišćenja elektronskog učenja u našem obrazovnom sistemu razmatrano je i na panel diskusiji čiji su učesnici bili stučnjaci iz ove oblasti.\nKako bi se gimnazijalci motivisali da preuzmu aktivnu ulogu u svom obrazovanju i uverili da učenje može biti zanimljivo, organizovana su takmičenja za najbolje lekcije. Ranije je održano takmičenje iz srpskog jezika i matematike, a na upravo završenom takmičenju iz engleskog jezika i informatike pobednici su: Miodrag Mijajlović „Računarske mreže“ ( I mesto), Stefan Nikolić „Baze podataka“ (II mesto) i Branislava Živković „Clothes – vocabulary and idioms“ (I mesto), Natalija Kandić „Sleng“ (II mesto). Pobednici su izabrani spajanjem glasova učenika i ocene profesora, a za svoj rad nagrađeni su vrednim nagradama.\nRe: Takmičenje biramo najbolju lekciju učenika na portalu NašaŠkola.Net 25.01.2012. u 01:17 - pre 88 meseci\nPočeo je novi ciklus takmičenja na portalu NašaŠkola.Net.\nRegistrovani: 22 ( valjan, djoka_l, nkrgovic, mvp84, vjova, Monk Psycho, bojan_bozovic, Branimir Maksimovic, BlueIce, CoyoteKG, mademoiselle 5, Haris_Ba, DeLacy, Grada22, looker-on, ZAS011, tuxserbia, bojanum, esenca, Mitkoni, bachi, Nebojsa Milanovic )


Sindikalna potrošačka korpa u lipnju jeftinija za 155 KM – Dnevni list\nSindikalna potrošačka korpa koju je Savez samostalnih sindikata BiH (SSSBiH) izračunao za lipanj ove godine iznosi 1.840,87 KM i za 155,66 KM je jeftinija od potrošačke korpe za prethodni mjesec.\nProsječna plaća isplaćena u Federaciji BiH za april ove godine iznosila je 947 KM i jednaka je iznosu prosječne plaće isplaćene u ožujku ove godine. Pokrivenost Sindikalne potrošačke korpe prosječnom plaćom je 51,44 posto.\nU kategoriji prehrana korištene su cijene iz tri trgovačka centra za 83 artikla. Kada je riječ o higijeni i održavanju zdravlja ubrojani su troškovi za 12 stavki, a za stanovanje i komunalne usluge troškovi za šest stavki, saopćeno je iz Službe za informiranje SSSBiH.\n← Previous Odluka o proglašenju 11. jula Danom žalosti u BiH na sjednici Vijeća ministara\nKomšić u Berlinu na komemoraciji žrtvama genocida u Srebrenici Next →


EKS: Radnici Goše među najugroženijim u Evropi - Ekonomija - Dnevni list Danas\nPočetna » Vesti » Ekonomija » EKS: Radnici Goše među najugroženijim u Evropi\nPovodom Svetskog dana dostojanstvenog rada\nDanas Online06.10.2017. 09:59\nSa protesta radnika ispred Vlade Srbije: Fonet/Nenad Đorđević\nOni podsećaju da su radnici fabrike bili u šestomesečnom štrajku jer im strani poslodavac nije isplatio više od dvadeset zarada, niti uplaćivao poreze i doprinose.\n„Zahvalјujući Savezu samostalnih sindikata Srbije, koji je EKS, međunarodnu organizacijuj sa 45 miliona članova, redovno obaveštavamo o problemima u toj srpskoj fabrici šinskih vozila, evropska sindikalna javnost se, i pored brojnih problema sa kojima se suočavaju članice Evropske unije i sama Unija, zainteresovala za taj slučaj. Tako se srpska fabrika našla među pet drastičnih slučajeva kršenja radničkih prava u Evropi (Udruženje banaka Slovačke, McDonald’s, Nestle i Samsung), koje je EKS osudio zbog neisplaćivanja zarada, niskih plata, nepoštovanja kolektivnih ugovora i odsustva kolektivnog pregovaranja sa sindikatima“, navodi se u saopštenju.\nSvi evropski sindikati, na svojim portalima i svojim članovima, tvitovaće poruku o situaciji u „Goši“, koju je od slovačke firme „Žos Trnava“ kupila kiparska firma „Lisnart Holdings“. To je, na svom sajtu, već učinila EKS.\n#WDDW Gŏsa railway vehicle factory in Serbia on strike for 6 months: owed 20 months’ salary & social/health contributions #OurPayRise pic.twitter.com/MqIhOOJehE\nNa Svetski dan dostojanstvenog rada, 7. oktobar Međunarodna konfederacija sindikata, koja zastupa 181 milion radnika širom sveta, ukazuje da jedan odsto najbogatijih poseduje više bogatstva nego ostatak planete, dok 80 odsto ljudi prima minimalne zarade u svojim državama od kojih ne može dostojanstveno da živi. U ovoj godini, kada se obeležava desetogodišnjica tog međunarodnog dana, dostojanstven rad mora biti u centru pažnje svih, posebno vladinih akcija usmerenih na obnovu ekonomskog rasta i novu globalnu ekonomiju koja stavlja ljude na prvo mesto.\n„Vlada i poslodavci u Srbiji moraju da shvate da je dostojanstven rad osnova dostojanstvenog života, mogućnost da se zaradi plata od koje se može živeti i doprinositi društvu. Ukoliko bi poslodavci neznatno smanjili svoje ogromne profite u korist zaposlenih, došlo bi do značajne promene u životima tih ljudi“,ističe se u saopštenju. Slogan ovogodišnjeg Dana dostojanstvenog rada „Stop korporativnoj pohlepi – svetu je potrebno povećanje plata“\nKako bi do tog povećanja došlo i u Srbiji, Savez samostalnih sindikata Srbije će nastaviti da insistira da se, kroz istinski socijalni dijalog, pregovara sa poslodavcima i vladom o platama i uslovima rada.


Twitter predao podatke francuskim vlastima | Autonomija\nTwitter predao podatke francuskim vlastima\nU saopštenju "Twittera" navodi se da je informacija data pravosudnim vlastima kako bi se omogućila identifikacija pojedinih autora antisemitskih komentara\nDruštvena internet stranica „Twitter“ saopštila je danas da je francuskim vlastima predala podatke radi pomoći u identifikaciji autora antisemitskih komentara, nakon žalbe jedne grupacije jevrejskih studenata.\nFrancuski sud je u januaru naredio „Twitteru“ da obezbijedi podatke nakon pravne akcije francuske Unije jevrejskih studenata (UEJF).\nU saopštenju „Twittera“ navodi se da je informacija data pravosudnim vlastima kako bi se omogućila identifikacija pojedinih autora antisemitskih komentara.\nU saopštenju se ističe da se time „okončava spor“ sa UEJF i su se dvije strane saglasile da nastave zajednički rad u borbi protiv rasizma i antisemitizma.\nEUJF je u martu pokrenula građansku parnicu protiv „Twittera“ sa zahtjevom od 38,5 miliona eura odštete zato što kompanija nije odgovorila na nalog francuskog suda.


Zoran Drakulić: Trnovit put do profita - Nira Press\nPočetna » Zoran Drakulić: Trnovit put do profita\nZoran Drakulić: Trnovit put do profita\nPočeli smo da ulažemo u proizvodnju u Srbiji tokom prošlih sedam-osam godina tranzicije, a nisam mogao ni da pretpostavim da će politički element ovoliko uticati na tekući ekonomski život\nUgledni i uspešni srpski biznismen Zoran Drakulić, predsednik kompanije Ist point, u intervjuu Magazinu Biznis, naglašava „da naš put ka Evropi nema alternative, jer samo kretanje u tom pravcu omogućava sigurnost investitorima, ali i pristup mnogim fondovima Evropske unije“. Sa gospodinom Drakulićem razgovarali smo o brojnim temama: hoće li ekonomija ponovo „ustuknuti“ pred politikom, o privrednom ambijentu u Srbiji, o ambicioznim planovima Ist pointa koji se realizuju i u ovakvim, izuzetno teškim okolnostima…\nPred nama su vanredni parlamentarni izbori. Hoće li život – i ekonomski – morati da čeka da protutnji i ova politička kampanja?\n– Upravo u trenutku kada se svetska ekonomija nalazi u krizi, a kada je Srbiji relativno dobro išlo, s obzirom na investicije u prošloj i pretprošloj godini, i na najave za ovu godinu, vraćamo se na početak. Neizvesnost ponovo kuca na naša vrata – sve će da stane! Naravno, ne u bukvalnom smislu, ali svi oni procesi koji su započeti biće usporeni. Investitori su, uvek, najosetljiviji na politička zbivanja u zemlji.\nZaplet oko JRB-a\nUpravo u vreme dok smo obavljali intervju sa gospodinom Drakulićem, 11. marta u Beogradu, u dnevnoj štampi je objavljena informacija da je predviđeno potpisivanje ugovora sa konzorcijumom “Palmali Shipping S.A.” 15. marta, u vezi sa kupovinom Jugoslovenskog rečnog brodarstva, iako na prigovor koji je kompanija Ist Point uputila Ministarstvu ekonomije i regionalnog razvoja, o zakonitosti sprovedenog postupka javnog tendera radi prodaje 70 odsto društvenog kapitala JRB, u Ist Point nije stigao nikakav odgovor.\nTim povodom, kompanija Ist Point je iznela sledeće činjenice:\n„Konzorcijum „Palmali Shipping S.A.“, koji je učestvovao na javnom tenderu, čine „Palmali Shipping S.A.“, off-shore kompanija sa karipskog ostrva Nevis, sa učešćem od 99 odsto i „Palmali Holding Company Limited“, Malta, sa učešćem od jedan odsto. Kao i u sličnim entitetima, namenski osnovanim u formi off-shore kompanija, u „Palmali Shipping S.A.“, Nevis (lider konzorcijuma) funkciju vlasnika, direktora i sekretara vrši isto lice, a kompanija nije poreski obveznik, nema poreski broj i nema obavezu da sastavlja godišnji bilans, niti da ga podnosi na reviziju. Stoga off-shore kompanija „Palmali Shipping S.A.“ nije mogla da, u skladu sa Uputstvom za ponuđače, dostavi potvrdu o dodeljenom poreskom identifikacionom broju (PIB), a nije saopštila ni razlog tog propusta. Umesto bilansa, regularno oditovanih u zemlji u kojoj se nalazi njegovo sedište, lider konzorcijuma dostavio je bilanse koje je overio revizor iz Istanbula (Turska). Umesto da, saglasno Uputstvu za ponuđače, dostavi izvode iz komercijalne i finansijske dokumentacije kojima dokazuje da ispunjava tenderske uslove bavljenja delatnošću saobraćaja unutrašnjim vodenim putevima, konzorcijum „Palmali“ je dostavio samo tri kopije faktura (po jednu za svaku relevantnu godinu), pri čemu se faktura iz 2004. godine odnosi na brod „Anota“ koji od 2002. godine nije registrovan i ne plovi pod tim imenom.\nImajući u vidu značaj i svrhu privatizacije AD Jugoslovensko rečno brodarstvo, Beograd, smatramo da je trebalo, na osnovu člana 16a Uredbe o prodaji kapitala i imovine javnim tenderom, ponudu konzorcijuma „Palmali Shipping S.A.“ oglasiti nevažećom.“\nU našem slučaju, izbor je bio samo jedan – raspisivanje izbora. Lično, mislim da naš put ka Evropi nema alternative. To ne znači da ćemo se mi, koliko sutra, pridružiti Evropskoj uniji, ali put koji vodi u tom pravcu omogućava, s jedne strane, sigurnost investitorima u Srbiji, a sa druge, i pristup mnogim fondovima Evropske unije koji su značajni u ovom trenutku ekonomskog razvoja Srbije. Da li ćemo mi ući u EU za četiri ili za deset godina – to, po meni, nije najvažnije pitanje. Zagovornik sam teze da mi, možda i ne bi trebalo prebrzo da idemo u EU, jer i to ima određenih prednosti koje treba da iskoristimo. Istovremeno, treba da koristimo i sve druge investitore, poput Rusije, ali ne na način na koji smo to započeli.\nMagazin Biznis, mart 2008, broj 26\nGodišnjica časopisa: „Planeta Biznis“ za najuspešnije\nVodič kroz svet biznisa i ekonomije – osnovno je načelo koje već dve godine sa uspehom ostvaruju Magazin Biznis i Ekonometar\nSandra Šuša: Pesma Evrovizije kao biznis\nEvrosong je sjajna ponuda. Spektakl prati najmanje sto miliona gledalaca. Pomnožite to sa tri večeri direktnih prenosa u mnogobrojne evropske i\nŠta kažu zvezde za biznis krajem marta i tokom aprila 2008. godine\nAstrolog: Jasmina Drašković, Spicum Astro Community Ovan Krajem marta postajete opsednuti idejama o kardinalnim promenama na poslovnom planu, te neobuzdano stupate\nMože li se radom upropastiti sopstveni život\nPiše: Ruža Ćirković Postoje dve maksime kojih se u životu držim kao pijan plota. Prvu sam naučila iz psihologije i od\nBiznis magazin br.26, PDF\nOvde registrovani korisnici mogu preuzeti PDF verziju.\nSrpski jezik vrvi od turcizama. Jedan se odnosi i na čitav region – reč Balkan. Poznavaoci turcizama tumače da je to\nBafet najbogatiji na svetu\nVoren Bafet, investicioni guru i većinski vlasnik Koka-Kole, najbogatiji je čovek na svetu sa 62 milijarde dolara, na drugom mestu je


Izvor: JUGpress.com, 01.Maj.2018, 20:47\nProtest Saveza samostalnih sindikata Srbije (SS) i Ujedinjenih granskih sindikata “Nezavisnost” održan je danas u Beogradu povodom obeležavanja Međunarodnog praznika rada 1. maja, a u protestnoj šetnji, osim članova sindikata, učestvovao je i ministar za rad, zapošljavanje, boračka i socijalna pitanja Zoran Đorđević.\nSkup na Trgu Nikole Pašića počeo je čitanjem proglasa pod nazivom “Da plate ustanu, a mladi ostanu” >> Pročitaj celu vest na sajtu JUGpress.com << u kojem je, između ostalog zatraženo da povećanje zarada i poboljšanje materijalnog položaja radnika i izmena Zakona o penzijskom i socijalnom osiguranju.\nPredsednik Saveza samostalnih sindikata Srbije Ljubisav Orbović čestitao je praznik rada okupljenim sindikalcima i ukazao da je, osim niskih plata, jedan od najvećih problema radnika u Srbiji što se, kaže, ne poštuje osmočasovno radno vreme i ne plaća prekovremeni rad.\n“Mnogi rade po 10-12 sati, a većini se ne plaća prekovremeni rad. To je sramota za Srbiju”, poručio je Orbović.\n”Milion dece smo dali nekom drugome, a društvo i njihove porodice su ulagale u njih. To mora da se zaustavi”, poručio je Orbović.\nPredsednik SS je zatražio da se izmeni Zakon o penzijskom i invalidskom osiguranju i da se ukinu kazneni poeni prilogom odlaska u penziju.\n”Mi smo pre godinu pokrenuli to pitanje na Socijalno ekonomskom savetu. Taj naš zahtev je tada prihvaćen, ali do danas ništa nije urađeno”, rekao je Orbović.\nPredsednik Udruženja granskih sindikata Srbije “Nezavisnost” Zoran Stojiljković rekao je da je BDP u Srbiji ispod onog koji je imala 1988.\n“Treba minimum 10 godina da BDP raste četiri – pet odsto da dostignemo nivo dovoljan za pristojan život”, kazao je on.\nObraćanje medijima ministra Zorana Đorđevića propraćeno je negodovanjem članova pokreta “Levog samita” koji su ministra prekidali zvižducima i uzvicima -“Gde su plate”, “Kolika je vaša plata”, “Šta je sa Jurom”, “Šta je Geoksom”…\n“Radićemo naporno i ja obećavam u ime Vlade Srbije da će svakako biti bolje”, rekao je Đorđević.\nKomentarišući zvižduke i parole članova “Levog samita”, on je rekao da su to mladi ljudi koji moraju da shvate da je za to zbog čega negoduju kriva – bivša vlast.\n“Odgovornost ove Vlade jeste da sve ono što je urađeno od 2000-2012 proba da izmeni, da radimo na povećanju plata, da nam mladi ostanu u zemlji”, rekao je Đorđević.\nA zbog dobacivanja njemu policija je privela dvojicu mladića koji su ubrzo pušteni.\nN1 televizija: Protest "Da plate ustanu, a mladi ostanu" u Beogradu\nDanas: Sindikati: Tražimo povećanje zarada koje garantuju dostojanstven život\nRTS: Sindikalni protest za 1. maj, šetnja centrom Beograda\nRadio Televizija Vojvodine: Sindikalni protest za 1. maj, šetnja centrom Beograda


Narodna stranka traži političku odgovornost gradonačelnika Kragujevca zbog rekonstrukcije ...\nNarodna stranka traži političku odgovornost gradonačelnika Kragujevca zbog rekonstrukcije …\nBeta 26. novembra 2021. 23:10\nNarodna stranka u Kragujevcu zatražila je danas političku odgovornost gradonačelnika i svih koji su donosili odluke u vezi sa „skandaloznom rekonstrukcijom“ Tržnice – koja je objekat pod zaštitom u kompleksu Milošev venac.\n„Odgovornost moraju da snose kako bivši direktor JKP Šumadija tako i svi oni koji su učestvovali u donošenju odluka uključujući i nadzorne organe, članove gradskog veća, odbornike koji su glasali i potvrdjivali sporne odluke, pa i sadašnji gradonačelnik (Nikola Dašić)“, saopštila je Narodna stranka.\nU saopštenju su ocenili da se govori javno da je „prethodni saziv“ odgovoran, a da se prećutkuje da je aktuelni gradonačelnik Nikola Dašić bio deo tog saziva i da je čak i lično obilazio gradilište u svojstvu specijalnog savetnika gradonačelnika za investicije.\nIz Narodne stranke tvrde da je sam proces rekonstrukcije počeo na pogrešan način, a na šta su već ukazali i dodali su da je odluka o rekonstrukciji doneta uz nedovoljno uključivanje javnosti.\n„S obzirom na vrednost i veličinu projekta smatrali smo da gradjani, ali i šira stručna javnost, moraju biti uključeni u donošenje odluka kako o samom objektu Tržnice tako i o celokupnom prostoru koji je deo Miloševog venca“, ocenila je ta stranka.\nNavode i da nisu protiv rekonstrukcije, ali da se protive rekonstrukciji na taj način jer posledice sada trpe gradjani Kragujevca.\n„Bili smo i protiv izgradnje problematične garaže pored samog objekta i predlagali da se za isti novac na drugim adekvatnijim lokacijama izgrade nadzemne i montažne garaže“, kazali su iz Narodne stranke.\nPodsetili su da je posao rekonstrukcije dobio konzorcijum firmi koje je predvodila privatna firma bez ranijih većih iskustava u gradnji, a posebno u rekonstrukciji objekata pod zaštitom države.\nProjekat je finansiran iz dugoročnog kredita od pet miliona evra, pri čemu je za samu rekonstrukciju Tržnice izdvojeno 2,5 miliona evra.\nPrema tvrdnji Narodne stranke, grad je za taj kredit aplicirao na osnovu biznis plana za koji tvrde da je „u najmanju ruku neozbiljan“.\nNarodna stranka je posle urušavanja jednog dela Tržnice, u julu ove godine, podnela krivičnu prijavu protiv odgovornih i od nadležnog tužilaštva je tražila da utvrdi da li je došlo do odstupanja u pogledu urbanističkih uslova gradnje i da li su ispoštovana pravila struke u standardima i tehničkim propisima.\n„Sumnja je proistekla iz postupka izdavanja dozvola. Naime, bez detaljnih inženjersko-geoloških istraživanja terena i geostatičkih proračuna, temelj Tržnice nije mogao da bude bezbedan. Ono što smo istražujući dokumentaciju utvrdili jeste da geomehanički elaborat nije ni zahtevan od investitora“, kaže se u saopštenju Narodne stranke Kragujevac.


Preventova kompanija Grammer u Srbiji otvara 450 radnih mjesta – Visokoin.com\n· 31. Jula 2017. ·0\nMinistar privrede Srbije Goran Knežević i direktor kompanije “Grammer AG” iz Aleksinca potpisali su u subotu, 29. jula, u Regionalnoj privrednoj komori u Nišu Ugovor o izdvajanju podsticajnih sredstava za novu investiciju te kompanije vrijednu 4 miliona eura.\nKnežević je istakao da će nova investicija omogućiti upošljavanje 450 ljudi tako da će “Grammer” dostići brojku od 1.700 zaposlenih.\nDirektor kompanije “Grammer” Pierluigi Ghione istakao je da će nova investicija obezbijediti toj kompaniji siguran posao do 2023. godine.\nKompanija je specijalizovana za razvoj i proizvodnju komponenti i sistema za unutrašnjost automobila, kao i sjedišta za specijalna vozila, kamione i autobuse. Ima 30 fabrika i predstavništava u više od 20 zemalja svijeta, u kojima zapošljava više od 12.000 radnika.\nKompanija je prisutna na tržištu Srbije od 2007. godine, kada je u Aleksincu otvorena fabrika za proizvodnju presvlaka za sjedišta za automobilsku industriju, a kompletan proizvodni asortiman fabrike u Aleksincu namijenjen je izvozu, dodaje se u saopštenju.


Roditelji nestalih beba nezadovoljni predlogom Vlade - Društvo - Dnevni list Danas\nPočetna » Društvo » Roditelji nestalih beba nezadovoljni predlogom Vlade\nPoverenik za informacije od javnog značaja i zaštitu podataka o ličnosti Rodoljub Šabić, primio je predstavnike „Beogradske grupe roditelja nestalih beba“ , saopštio je Poverenik.\n1Piše: Danas Online 19. oktobra 2018. Izmenjeno: 10.38\nKako se navodi u saopštenju Poverenika, roditelji su izrazili zahvalnost povereniku i njegovim saradnicima na tome što su, tokom više godina uglavnom zahvaljujući aktivnostima Poverenika, dolazili do niza informacija u vezi sa problemom na čijem rešavanju insistiraju.\nTek nakon prvog susreta sa poverenikom, još pre 10 godina i nakon poverenikove intervencije po njihovoj žalbi, javnosti je učinjen dostupnim posebni Izveštaj koji je MUP sačinio po nalogu Anketnog odbora Skupštine Srbije. Tada je izgledalo da će se stvari pomeriti sa mrtve tačke. Ali, nažalost, to se nije dogodilo.\nPresudom Evropskog suda za ljudska prava u Strazburu Srbija u martu 2013. godine država je proglašena odgovornom za nerešavanje problema nestalih beba i naloženo joj je da bez odlaganja pristupi rešavanju problema. Nažalost, problem nije rešen.\nKako se ističe u saopštenju, roditelji su izrazili nezadovoljstvo Predlogom zakona koji je Vlada radi „rešavanja problema“ proletos dostavila Skupštini, ocenjujući da se zakon ne bavi suštinom problema, da je akcenat samo na nekakvoj finansijskoj naknadi za oštećene, a da sasvim zanemaruje ono što njih najviše zanima, utvrđivanje istine, pravda i odgovornost. S tim u vezi, kao i u vezi sa žalbama povodom pristupa informacijama čiji broj u poslednje vreme opet raste, izrazili očekivanje da Poverenik može da im pomogne.\n„Poverenik je roditeljima odgovorio da će se po žalbama, u meri u kojoj je to moguće, postupati ažurno, ali da on nema nikakvu mogućnost da utiče na sadržinu zakona. Izrazio je razumevanje za njihovo nezadovoljstvo odnosom nadležnih prema problemu, posebno imajući u vidu da je rok za izvršenje presude Evropskog suda za ljudska prava istekao još u oktobru 2014. Poverenik je ocenio da dalja indolentnost može imati vrlo štetne posledice. U prvom do sada rešenom slučaju Sud je obavezao Srbiju da plati naknadu od 10 hiljada evra, ali ne treba zaboraviti da je Sudu u Strazburu podnet veoma veliki broj ovih tužbi. Uz to, imajući u vidu da je neadekvatan odnos Srbije prema obavezi iz presude, već u nekoliko navrata bio predmet kritičkih rasprava Komiteta ministara Saveta Evrope, šteta po međunarodni ugled države može izvesno biti i veća od finansijske“, navodi se u saopštenju.\nnestale bebe, Poverenik za informacije od javnog značaja, Rodoljub ŠabićBeograd\n19. oktobra 2018. u 11.38\nOvde je od suštinskog značaja sledeće:\n1.Roditelji ne žele nikakvu finansijsku nadoknadu\n2.Roditelji traže da se utvrdi ko je ukrao njihovu decu i kakva je njihova sudbina danas.\nZašto država ne želi da reši ove slučajeve,dali je možda i država(bezbedonosne strukture) učestvovala u svemu ovome.Dokle više zataškavanja nestanka beba,ubijeni gardisti,pad helikoptera,…..zar TI zaista misliš da smo ovde mi zarad tebe,a ne obrnuto.


Autor EU info centar\nGodišnja kampanja promocije održive urbane mobilnosti, Evropska nedelja mobilnosti je manifestacija koja se od 2002. godine održava širom Evrope, ali i van granica Starog kontinenta. Od samog početka, u kampanji učestvuju i gradovi i opštine iz Srbije organizovanjem različitih akcija čiji je cilj promocija alternativnih načina prevoza, posebno biciklističkog, uvođenje infrastrukture koja pogoduje biciklistima i pešacima, kao i promocija zdravijeg načina života.\nTema pod kojom se ove godine od 16. do 22. septembra sprovodi kampanja je „Ekološka, zajednička i inteligentna mobilnost“ kako bi se podstakla zajednička rešenja za održivu mobilnost i ekološki načini prevoza. Moto uz koji će akcije biti organizovane je „Deljenjem dobijamo više“, kako bi se u unapređenju urbane mobilnosti lokalne vlasti podstakle na partnerstva sa javnim transportnim preduzećima, udruženjima, preduzetnicima, medijima. Sve to uz korišćenje posredničkih sistema – platformi informacionih tehnologija, kako bi rešenja bila dostupna što većem broju građana. Istovremeno, građani su pozvani da koriste dostupne zajedničke mogućnosti prevoza u gradu i međugradskom prevozu.\nU skladu sa tim, kako bi se javnosti približili rezultati i koristi koje su srpski gradovi i opštine imali od učešća u Evropskoj nedelji mobilnosti, a lokalne samouprave dobile šansu da vide primere dobre prakse, Delegacija EU u Srbiji, EU info centar i SKGO organizuju konferenciju „Deljenjem dobijamo više“.\ndeljenjem dobijamo više\nekološka zajednička i inteligentna mobilnost\nObnovljivi izvori energije (53)


Imali su domaći serijom 9:0 veliko vođstvo u produžetku, ali je Mega na krilima Jovana Novaka i Filipa Petruševa uspela da preokrene i slavi u dramatičnoj završnici.\nPrvo trojka Luke Cerovine, pa 2+1 Milenka Tepića i onda nova trojka Novaka za 88:86.\nMeč je prelomio Filip Petrušev neverovatnim pogotkom o tablu na 15 sekundi pre kraja za 91:88, što je bio njegov 25 poen na utakmici.\nMegu je predvodio upravo Petrušev sa 25 poena i osam skokova, a dobru partiju prikazao je i Marko Simonović sa 17 poena i 11 skokova. Luka Cerovina pobedi je doprineo sa 11 poena i sedam skokova, Malkolm Kazalon sa 10 poena, a Milenko Tepić sa osam poena i pet asistencija.\nU ekipi iz Železnika najefikasniji je bio Filip Čović sa 26 poena, 10 asistencija i četiri ukradene lopte. Nemanja Nenadić postigao je 20 poena uz pet skokova, a sa 20 poena utakmicu je završio i Stefan Đorđević.\nMega je sada prva na tabeli sa devet pobeda i tri poraza, a FMP zauzima 11. mesto sa dve pobede i devet poraza.\nRanije danas Budućnost je na svom terenu pobedila Krku sa 70:62.\nNBA LIGA ZAVIJENA U CRNO Preminuo veliki šampion i legenda Bostona, nikada nije izgubio finale, a osvojio je 12 TITULA!


Egipatska vojska osujetila napad Hamasa na Sinaju\nEgipatska vojska je saopćila u srijedu da je osujetila napad pripadnika palestinskog Hamasa na sjevernom Sinaju, gdje su se napadi povećali nakon svrgavanja predsjednika Mohameda Morsija 3. jula.\nHamas, na vlasti u Gazi, odbio je u saopćenju "lažne optužbe i potpuno neosnovane", tvrdeći da "osoba navedena u ovoj optužbi nema nikakve veze s Hamasom i ne nalazi se u registru osoba u Pojasu Gaze" na granici sa Sinajem.\nU saopćenju, glasnogovornik egipatske vojske, pukovnik Ahmed Ali, izjavio je da je vojska uhapsila "Palestinca, pripadnika Hamasa, koji je ilegalno ušao u Egipat" u automobilu "s registarskim tablicama Sjevernog Sinaja".\nU toku ispitivanja, "on je priznao da je planirao detonirati automobil ispred strateške zgrade sigurnosti", nastavlja se u tekstu.\nOdnosi između Kaira i Hamasa su se pogoršali nakon što je egipatska vojska svrgnula predsjednika Mohameda Morsija, pripadnika Muslimanskog bratstva koje je nastalo iz palestinskog islamističkog pokreta.\nŠef Hamasove vlade u Gazi Ismail Hanijeh je u više navrata uvjeravao da palestinski pokret nije ni na koji način umiješan u sukobe u Egiptu i Siriji, i pored srodnosti s islamističkom strujom.


RTCG - Radio Televizija Crne Gore - Nacionalni javni servis :: Svijet :: Zelenski obećao da će okončati rat na istoku\n15. 02. 2020. 17:37 >> 17:36 0\nPOZVAO TRAMPA U POSJETU\nUkrajinski predsjednik Volodimir Zelenski danas je na Bezbjednosnoj konferenciji u Minhenu obećao da će okončati rat na sa separatistima istoku Ukrajine, gdje je od 2014. godine u sukobu pobunjenika s podrškom Rusije i ukrajinskih snaga poginulo više od 14.000 ljudi.\nZelenski je izrazio nadu da će sukob biti okončan do kraja svog predsjdničkog mandata 2024. godine.\n"Za pet godina (od 2019, kada je preuzeo dužnost) okončaćemo rat, vratiti naš narod, i tako ću postati predsjednik sa razlogom", rekao je Zelenski.\nSukob na istoku Ukrajine izbio je u aprilu 2014. godine, nekoliko nedjelja pošto je Rusija pripojila ukrajinsko crnomorsko poluostrvo Krim.\nZelenski je zahvalio SAD za podršku tokom njenog sukoba s Rusijom i izrazio nadu u "svjež početak" odnosa Kijeva i Vašington pošto je završen postupak opoziva američkog predsjednika Donalda Trampa.\nUkrajina i Zelenski su bili u centru rasprave tokom procesa Trampovog opoziva, zbog njihovog telefonskog razgovora u julu 2019. godine kada je Tramp vršio pritisak na Zelenskog da istraži poslovanje u Ukrajini sina svog rivala - predsjedničkog kandidata američkih Demokrata, Džozefa Bajdena.\nZelenski je rekao da želi da posjeti Bijelu kući, a pozvao je i Trampa da dođe u Kijev.\n"Imamo dobre odnose sa SAD i zahvalan sam Amerikancima zbog njihove podrške", rekao je ukrajinski predsjednik.\nZelenski je rekao da želi da raspiše za oktobar lokalne izbore u cijeloj Ukrajini i uključujući na istoku, pod kontrolom proruskih pobunjenika. Dodao je da glasanje ne može da bude sprovedeno dok su sukobi.\nUkrajinski predsjednik je dodao da će sa ruskim kolegom Vladimirom Putinom u aprilu razmotriti novu razmjenu zatvorenika. Naveo je da je oko 200 Ukrajinaca zatočeno na istoku zemlje.\nU Minhenu je danas nastavljena Bezbjednosna konferencija uz učešće 35 šefova država ili vlada, stotinak ministara inostranih poslova i odbrane, i zvaničnika međunarodnih organizacija.


24sata.info - Džakula: Impozantni rezultati UIO, važni za fiskalnu stabilnost BiH\nAutor T. C. 12. 01. 2017. • 13:33\nPrihodi od indirektnih poreza u 2016. godini iznosili su šest milijardi i 638 miliona KM i veći su za 284 miliona KM ili 4,48 posto u odnosu na isti period 2015., podaci su Uprave za indirektno oprezivanje (UIO) BiH.\nSamo u decembru 2016. godine prikupljeno je 589 miliona KM indirektnih poreza što je za 52 miliona KM više nego u istom mjesecu 2015. godine.\n-UIO je je lani postigla rezultate po kojima se etablirala kao ključna za fiskalnu stabilnost BiH – naglasio je Džakula, ističući da u ovoj godini oprezno planiraju prihode, imajući u vidu stanje u BiH te da, ako dođe do izmjene zakonske regulative, mijenja se i projekcija prihoda.\nNakon izvršenih povrata PDV-a poreskim obveznicima, koji su u 2016.godini, iznosili milijardu i 108 miliona KM, neto prikupljeni koji su otišli u raspodjelu korisnicima u toku 2016. godine, a to su država, entiteti i Brčko Distrikt, iznosili su pet milijardi i 530 miliona KM i veći su za 271 milion KM u odnosu na prihode koje su s jedinstvenog računa korisnici dobili u toku 2015. godine.\nZa finansiranje državnih institucija u 2016. godini raspoređen je iznos od 750 miliona KM. Ostatak sredstava je završio u entitetskim kasama i Federaciji BiH pripalo je ukupno tri milijarde i 31 milion KM, RS-u milijarda i 560 miliona i Distriktu Brčko 168 milona KM.\nPo osnovu putarine za igradnju autoputeva (0,10 KM), u 2016.godini, Federacija BiH je dobila dodatnih 76,1 milion KM, RS je pripalo 50,3 miliona i Brčko Distriktu 2,6 miliona KM.


Radulović: Za dalji razvoj turizma neophodna regionalna saradnja | Share Montenegro\nHome Dešavanja Radulović: Za dalji razvoj turizma neophodna regionalna saradnja\nNow reading: Radulović: Za dalji razvoj turizma neophodna regionalna saradnja\n“Ukoliko Crna Gora i zemlje regiona žele da budu konkurentne ostatku svijeta i privuku turiste iz mnogoljudnih zemalja, moraju imati zajedničku ponudu i promociju na tim tržištima”, ocijenio je ministar održivog razvoja i turizma Pavle Radulović.\nOn je na internacionalnom Adria hotel forumu koji se održava u Beogradu, jednoj od najznačajnijih manifestacija za promociju investicionih potencijala i turističke ponude, predstavio mogućnosti za ulaganje u našu zemlju i iskazao spremnost za regionalnu saradnju u oblasti turizma.\n“Suština je da daleka emitivna tržišta odnosno mnogoljudne zemlje, poput Azije, Kine, Kanade i Amerike teško prepoznaju granice naših malih zemalja. Za Kineza je sve od Urala do Alpa – Balkan, oni nomadski putuju i u malom broju dana posjete veliki broj zemalja. Ukoliko želimo da budemo konkurentni ostatku svijeta, moramo sarađivati”, kazao je Radulović.\nTokom prezentacije, ministar je poseban akcenat stavio na rezultate koji su postignuti zahvaljujući podsticajnim mjerama za razvoj turizma u poslednje dvije godine. U projekte čija se ukupna vrijednost procjenjuje blizu 150 miliona eura, spadaju Mamula, Kolašin 1600, Mediteran Žabljak, kompleks Ulcinjska rivijera. Uz navedeno, Crna Gora je predstavljena i kao destinacija u kojoj se trenutno realizuju projekti čija vrijednost dostiže 3 milijarde eura.\n“Ističem da je Crna Gora zemlja koja ima dobru avio povezanost sa emitivnim tržištima, a od posebnog značaja za razvoj ne samo turizma već i ukupne privrede, svakako je auto put”, ocijenio je Radulović.\nMinistar je u Beogradu imao bilateralne sastanke sa kolegama iz Bugarske, Srbije i Hrvastke, dok očekuje saradnju i sa Albanijom i Makedonijom. Zajednički projekti koji su u pripremi su vinski putevi, planinske rute, projekat “Od neba do mora” i slično, ali prema riječima Radulovića, moraju se preduzeti još konkreniji koraci saradnje.\nAdria hotel forum je događaj koji se organizuje sedmu godinu za redom, a već dvije mu je pokrovitelj i Ministarstvo održivog razvoja i turizma Crne Gore. Ministar ocjenjuje da je za promociju zemlje ovo jedan od najvećih događaja na Mediteranu, jer je prilika da se Crna Gora predstavi investitorima, finansijerima i operaterima.


Kina ove godine zabeležila rekordan izvoz | Kamatica\nPočetna > analiza > Kina ove godine zabeležila rekordan izvoz\nKina ove godine zabeležila rekordan izvoz\nTekst objavljen: 09.11.2020 13:55\nRast izvoza iz Kine premašio je očekivanja analitičara u oktobru, što se poklapa s većom potražnjom medicinske opreme i tehnologije neophodne za rad ljudi od kuće usred porasta broja inficiranih koronavirusom širom sveta\nTo je i najnoviji znak da brzi ekonomski oporavak Kine nastavlja da jača njenu ulogu u globalnoj trgovini, prenosi Radio slobodna Evropa (RSE) pisanje svetskih medija.\nIzvoz iz Kine porastao je u oktobru za 11,4 odsto u odnosu na godinu ranije, posle rasta od 9,9 odsto u septembru, kada je zabeležen i porast uvoza za 13,2 odsto, dok je u oktobru povećan za 4,7 odsto, javio je Rojters. Brojke o izvozu premašile su očekivanja analitičara, koji su za Rojters prognozirali rast kineskog izvoza u oktobru od 9,3 odsto u odnosu na godinu ranije.\nKina je u oktobru zabeležila trgovinski suficit od 58,44 milijarde dolara, u poređenju s 37 milijardi dolara u septembru, takođe premašivši prognoze analitičara o 46 milijardi dolara suficita u oktobru. Kineski izvoz u oktobru širio se brže nego što se očekivalo, podupirući oporavak ekonomije i podstičući sve veću potražnju za uvozom, koji je rastao drugi mesec zaredom, ukazuje Blumberg.\nNeočekivano povećanje izvoza u oktobru sugeriše da je kineski izvoz otporniji usred drugog talasa koronavirusa širom sveta, navodi Blumberg. Blago usporavanje uvoza može pak odražavati sezonski uticaj, dok podatak o rastu drugi mesec zaredom sugeriše nastavak oporavka domaće potražnje.\nKineski izvoz medicinske opreme rastao je brže od bilo koje kategorije, ukazuje Blumberg i dodaje da je u prvih 10 meseci izvoz veći za 43 odsto u odnosu na godinu ranije. Kineski trgovinski suficit i izvoz u SAD i ostatak sveta, čiji oporavak podstiče potražnju proizvoda iz Kine, prkosi očekivanjima tržišta već sedam meseci, ukazuje Volstrit džurnal.\nPoslednjih meseci inostrana prodaja medicinske opreme povezane s pandemijom i kompjuterskih proizvoda za rad od kuće ostala je iznenađujuće fleksibilna, ukazuje list, ističući da je to pomoglo drugoj najvećoj svetskoj ekonomiji da odbaci očekivanja o sužavanju inostrane prodaje.\nUprkos tome, naglašava Volstrit džurnal, viši zvaničnici u Pekingu smatraju da je globalno okruženje sve nesigurnije zbog porasta geopolitičkih napetosti i novog talasa koronavirusa, postavljajući pitanja o sposobnosti spoljne potražnje da nastavi da podstiče kineski rast.\nU predlogu za sledeći petogodišnji plan Kine, objavljenom prošlog meseca, kineski čelnici obavezali su se da će povećati domaću potrošnju. Nova strategija ima za cilj da nadoknadi rastuću geopolitičku konkurenciju sa Zapadom, kažu ekonomisti.\nPodaci o porastu kineskog izvoza u oktobru ukazuju na sve veću ulogu Kine u globalnoj trgovini tokom COVID-19, piše Fajnenšl tajms i napominje da je izvoz iz druge najveće svetske ekonomije zabeležio najveću stopu rasta od marta 2019. U vreme kada se druge ekonomije još bore s uticajem pandemije, trgovinska aktivnost doprinela je bržem oporavku Kine, gde je bruto domaći proizvod u trećem tromesečju povećan za 4,9 odsto.\nOporavak Kine podstaknut je snažnim industrijskim rastom, čiji je udeo u proizvodnji čelika dosegao rekordne nivoe početkom ove godine. Kina je, ukazuje Fajnenšel tajms, u prvih deset meseci 2020. uvezla gotovo milijardu tona rude gvožđa, što je 11,2 odsto više u odnosu na prošlu godinu.\nUprkos snažnoj inostranoj potražnji za njenom robom, Kina ostaje osetljiva na ekonomske uslove na drugim najvažnijim tržištima, rekla je Iris Pang, ekonomistkinja iz think-tanka ING, sugerišući da bi podaci o izvozu u oktobru mogli biti najbolji ove godine."Kovid se vratio u Evropu i SAD i opet postoje neke mere zabrane koje bi mogle uticati na potražnju za robom, a time i na kineski izvoz", rekla je ona.\nkineski izvoz rekordan izvoz kina izvoz pandemija 2020 ekonomija kineska ekonomija


Pet Genius - Inteligentne oči za automatizaciju - Automatika.rs\nNaslovna Vesti Novi proizvodi Pet Genius – Inteligentne oči za automatizaciju\nSiemens integriše nove funkcije prepoznavanja objekata u svoje optičke sisteme identifikacije. Rešenje se zasniva na Simatic sistemima čitanja koda i proširuje svoje funkcionalnosti uz pomoć softvera Pat Genius, koji se distribuira licenciranim korisnicima. Čitači koda identifikuju objekte na osnovu detektovanja obrazaca kao što su matrični kodovi i bar kodovi.\nPet Genius ide korak dalje vršeći evaluaciju slika na kameri snimljenih od strane čitača koda i identifikujući čitave objekte ili znakove na osnovu njihovog oblika. Područja primene uključuju osiguranje kvaliteta ili kontrolu pick-and-place robota. Uključivanje ove funkcionalnosti u postojeće čitače koda je značajno zato što omogućava direktnu integraciju prepoznavanja objekta u industrijskim kontrolama kao što su Simatic, Simotion ili Sinumerik. Podaci se zatim mogu koristiti za, na primer, upravljanje robotom.\nSistemi za prepoznavanje oblika ili znakova su se primarno koristili u automobilskoj proizvodnji, elektronskoj ili farmaceutskoj industriji i u medicinskoj tehnologiji. U osiguranju kvaliteta, na primer, oni se koriste kako bi se osiguralo da se tačan broj komponenti instalira, da izbroje delove u paketu, ili da provere kvalitet štampe i postavljanje oznaka. U proizvodnji, informacije o položaju objekata ili broju delova za obradu, mogu se koristiti za upravljanje opremom za automatsko umetanje ili sklapanje robota. U ovim situacijama, podaci moraju da se pohrane u kontrole mašina, a to je sada posebno lako sa Siemens sistemom.\nKupci koji već koriste Simatic čitače koda jednostavno mogu instalirati Pat Genius softver kako bi dobili funkcionalnost prepoznavanja objekata. Veze ka Simatic, Smotion ili Sinumerik sistemima se lako uspostavljaju preko postojećih funkcijskih blokova ili konfiguracionih fajlova. Sistem se obučava pomoću referentnih objekata, odnosno, korisnici pokazuju sistemu određene oblike. Nakon toga, softver može da prepozna ove objekte. Zatim on može da proveri da li su prisutni na datoj lokaciji i pravilno postavljeni i može identifikovati simbole koji su već poznati za njega, kao što su upozorenja. Baš kao Simatic čitači koda dizajnirani za visoku propusnost u industrijskoj proizvodnji, Pat Genius podržava do 2500 operacija testiranja u minuti za veoma brze procese testiranja. Pat Genius može biti instaliran na svim Simatic MVV440 uređajima sa verzijom firmvera 6.0 i višom.\nSmotion ili Sinumerik\nPrethodni tekstSiemens poboljšava performanse industrijskih računara\nSledeći tekstFFCEEMC konferencija u Beogradu


Operacionalizacija hitne podrške Evropske unije za partnere sa Zapadnog Balkana u borbi protiv koronavirusa\nU okviru globalnog odgovora na pojavu koronavirusa, Evropska komisija je najavila gotovo 38 miliona eura direktne podrške Zapadnom Balkanu za vanrednu zdravstvenu situaciju uzrokovanu koronavirusom te dodatnu preraspodjelu 374 miliona eura za pomoć socioekonomskom oporavku regiona.\nKomesar za susjedstvo i proširenje Olivér Várhelyi ističe: „Evropa je suočena s nezapamćenom krizom u javnom zdravstvu, ali čak i u ovim teškim vremenima ostajemo uz naše partnere sa Zapadnog Balkana, čije mjesto je u Evropskoj uniji. Pomoći ćemo našim partnerima da zadovoljne hitne potrebe svojih zdravstvenih sistema, ali i promovisati dugoročne mjere za ublažavanje socioekonomskih efekata krize uzrokovane koronavirusom te podržati mala i srednja preduzeća u regiji.“\nOdgovor na hitne potrebe\nNa zahtjev naših partnera, Komisija odgovara na hitne potrebe kroz podršku u nabavci medicinske i zaštitne opreme, poput ventilatora, laboratorijskih setova, maski, zaštitnih naočala, bolničkih ogrtača i zaštitnih odijela.\nEvropska unija će pomoći Albaniji sa gotovo 4 miliona eura i isto toliko za Sjevernu Makedoniju za hitne potrebe njihovih zdravstvenih sistema, 7 miliona eura za Bosnu i Hercegovinu, dok će Crna Gora dobiti gotovo 3 miliona eura, Kosovo do 5 miliona eura, a nešto manje od 15 miliona eura odlazi za Srbiju, kao trenutačno najugroženiju zemlju.\nPored izdvajanja sredstava, Komisija uključuje Zapadni Balkan i u inicijative EU-a za rješavanje krize uzrokovane koronavirusom poput zajedničkih programa nabavke lične zaštitne opreme, a također je i ubrzala provedbu projekta s Evropskim centrom za prevenciju i kontrolu bolesti (ECDC). Inicijalno predviđen za 2021. godinu, ovaj projekat će unaprijediti njihove kapacitete za ispitivanje i kontrolu zaraznih bolesti, poboljšati pripravnost medicinskih kapaciteta za vanredne situacije i podržati razvoj laboratorijskih sistema za mikrobiološku zaštitu u javnom zdravstvu.\nUblažavanje socioekonomskih efekata pojave virusa\nZa ublažavanje socioekonomskih efekata koronavirusa, Evropska unija će također preusmjeriti sredstva iz Instrumenta za pretpristupnu pomoć (IPA) kako bi pomogla kratkoročnom i srednjoročnom oporavku partnera sa Zapadnog Balkana. Predviđa se podrška privatnom sektoru, povećanje stepena socijalne zaštite, s posebnom pažnjom usmjerenom na ranjive grupe te jačanje otpornosti u sektoru javnog zdravstva.\nZa ove svrhe, Komisija planira operacionalizaciju gotovo 46,7 miliona eura za podršku socioekonomskom oporavku Albanije, 73,5 miliona eura za Bosnu i Hercegovinu, 50 miliona eura za Crnu Goru, odnosno, 62 miliona eura za Sjevernu Makedoniju, 78,4 miliona eura za Srbiju te gotovo 63 miliona eura za Kosovo.\nKomisija također blisko sarađuje s međunarodnim finansijskim institucijama i relevantnim finansijskim institucijama iz država članica EU-a pod okriljem zajedničkog TIM EVROPA u cilju pružanja koordiniranog odgovora za podršku realnom sektoru, uključujući mala i srednja preduzeća i podršku likvidnosti, između ostalog, i bankarskog sektora.\nPored toga, Komisija sarađuje s Vijećem za regionalnu saradnju (RCC) i sekretarijatima Transportne zajednice i CEFTA-e (slobodna trgovina u centralnoj Evropi) na rješavanju problema snabdijevanja i olakšavanja kretanja robe u regionu te između regiona i EU-a. U tu svrhu, Komisija je u svoje saopštenje o „zelenim tranzitnim koridorima“ od 23. marta 2020. uključila i granične prelaze između EU i Zapadnog Balkana duž transevropske transportne mreže (TEN-T). Evropska unija trenutačno pruža podršku Zapadnom Balkanu na proširenju zelenih koridora u regionu.\nViše informacija o koordinaciji Evropske komisije zajedničkim evropskim odgovorom na koronavirus dostupno ovdje.


Autonomni ženski centar je po drugi put učestvovao na seminaru "Forenzički tretman lica mesta kod nasilja u porodici i krivičnih dela iz oblasti polnih sloboda", u organizaciji Nacionalnog kriminalističko-tehničkog centra MUP-a i Policije Švedske. Prvi seminar je organizovan na Kopaoniku, 10. i 11. oktobra 2016, sa predstavnicima svih relevantnih službi iz Kruševca, Kraljeva i Novog Pazara. Drugi seminar je realizovan 7. decembra 2016. u Novom Sadu, takođe uz učešće predstavnika svih relevantnih službi – policije, tužilaštva, zdravstvenih ustanova i nevladinih organizacija.\nTekst u Vremenu o Zakonu o sprečavanju nasilja u porodici: Primenite ga\nTeško da aktivistkinje AŽC-a očekuju orden za postignuto, ali da su ga zaslužile – jesu. Uostalom, nema sudije, tužioca, pravnika ili radnika centra za socijalni rad sa kojim je "Vreme" razgovaralo u okviru ovog projekta, a da nam nije rekao ili rekla: sve što znamo, naučili smo od AŽC-a. Možda ovolike pohvale u jednom novinarskom tekstu koji treba da bude, je li, objektivan, zvuče preterano. U tom slučaju, evo izazova: nađite jedan slučaj, jednu žrtvu koja im se obratila za pomoć, jednu instituciju sa kojom je AŽC odbio saradnju. Objavićemo.\n28-29/11/2016, Firenca, Italija - U organizaciji projekta „Dužna pažnja“ (Due diligence) i uz podršku Robert F. Kenedi instituta za ljudska prava, u Firenci je organizovan dvodnevni ekspertski sastanak o principu dužne pažnje i efektivnom uključivanju lidera u zajednici u sprečavanje nasilja i diskriminacije protiv žena, na kom su učestvovale i Tanja Ignjatović iz Autonomnog ženskog centra i Aleksandra Nestorov, koordinatorka Mreže Žene protiv nasilja.


Dvostruki aršini pravde za korupciju i zloupotrebu položaja GracanicaOnline.Info U kosovskoj javnosti snažno je odjeknula odluka premijera Ramuša Haradinaja da smeni zamenika ministra za Regionalni razvoj Musu Cenu, zbog sumnji da je tražio mito od privatne kompanije “Biljmeti KS” u visini od 30 hiljada evra u zamenu za dobijanje granta u vrednosti od 200 hiljada evra od Agencije za poljoprivredni razvoj.\n23. oktobra 2018. 4 min read\nСудије и суд\nU kosovskoj javnosti snažno je odjeknula odluka premijera Ramuša Haradinaja da smeni zamenika ministra za Regionalni razvoj Musu Cenu, zbog sumnji da je tražio mito od privatne kompanije “Biljmeti KS” u visini od 30 hiljada evra u zamenu za dobijanje granta u vrednosti od 200 hiljada evra od Agencije za poljoprivredni razvoj.\nPrema krivičnoj prijavi, koju je objavio dnevni list “Zeri”, mito bi navodno, bio isplaćen u dve rate zvaničnicima Agencije za poljoprivredni razvoj.\nMusa Cena je uhapšen, a Osnovni sud mu je odredio pritvor u trajanju od mesec dana. U ovoj akciji policije uhapšena su i njegova dva saradnika, Nusret Šalja, šef Direktorata za poljorivredu u opštini Orahovac i Hezer Šehu vlasnik privatne kompanije “Gentle Research, čije je sedište takođe u Orahovcu.\nNjih trojica se optužuju za krivično delo iznuđivanja mita, zloupotrebu položaja zvaničnog autoriteta, primenu uticaja, pomoć u obavljanju krivičnog dela uzimanja mita. Oni su od Afrima Beriše vlasnika kompanije “Biljmeti KS”, koji je konkurisao za dobijanje granta u Agenciji za poljoprivredni razvoj, zahtevali mito.\nMediji i kosovski analitičari smenu Muse Cene komentarišu kao smenu “ljudi bez uticaja”, navodeći da su u kabinetu Haradinaj još petorica ministara protiv kojih su podignute krivične prijave, uključujući zloupotrebu položaja i posedovanje oružja bez dozvole.\nRadi se o ministru za infrastrukturu Palju Ljekaju i ministru Bezbednosnih snaga Kosova Rustemu Beriši koji se sumnjiče za zloupotrebu zvaničnog položaja. Zamenik premijera Dardan Gaši i ministar za trgovinu i industriju Endrit Šalja, sumnjiče se za posedovanje oružja bez dozvole, a ministar za inovacije i preduzetništvo, Besim Bećaj za kršenje ravopravnog statusa stanovnika Kosova.\nSvi oni i dalje obavljaju svoje funkcije u kosovskoj Vladi, zbog čega civilno društvo smatra da se smenom samo Muse Cene u stvari radi o dvostrukim aršinima, odnosno da se prilikom dodela funkcija i dalje ne vrši neophodna provera ljudi koji se postavljaju na položaje, a kao drugo, da su aktuelnom premijeru “vezane ruke” kada je u pitanju smena zvaničnika iz redova njegovih koalicionih partnera.\nSlučaj koji je takođe izazvao buru reagovanja je i podizanje krivične prijave protiv sina prvog čoveka Kosovske agencije za inteligenciju Špenda Madžunija, kod kojeg je pre dva dana, pronađeno oružje bez dozvole i manja količina marihuane (navodno jedan džoint). Njegov rođak, sa kojim se sin Madžunija nalazio u automobilu, tvrdio je prilikom privođenja da su i oružje i narkotičko sredstvo njegovi. Policija je međutim, tek nakon insistiranja medija, podnela krivičnu prijavu tužilaštvu u vezi ovog slučaja, na šta je reagovalo civilno društvo, navodeći da bi moralni čin bio da Špend Madžuni podnese ostavku, jer bi u suprotnom naneo puno štete ovoj važnoj kosovskoj instituciji. Kao drugo sada je otvoreno pitanje sprege između vlasti i pravosudnih organa.\nPoslanik Pokreta Samoopredeljenje Redžep Seljimi je zatražio ostavku Madžunija i suspendovanje čelnika institucija kosovskog pravosuđa, tvrdeći da se “njima diriguje odozgo, kako bi se prikrio kriminal” i zatražio hitnu reformu u institucijama bezbednosti.\nKosovski Institut za pravosuđe juče je predstavio Izveštaj pod nazivom “Dekriminalizacija politike na Kosovu”, u kojem je konstatovao da je “politika Kosova iznad zakona i sudstva” i da postoji sprega između politike i kriminalnih grupa koje finansiraju političke partije na Kosovu. U Izveštaju je konstatovano da je najveći problem kriminalizacije kosovske politike upravo novac, odnosno finansije i da političke partije ne poštuju zakone kada je reč o načinu njihovog finansiranja, kao ni o prihodima.\nEhat Miftaraj iz Kosovskog Instituta za pravosuđe je između ostalog rekao da “političari daju izjavu o svom bogatstvu poslednjeg dana predviđeng roka, a da se zemlja suočava sa ministrima pod optužbama”.\nU pomenutom Izveštaju Instituta se navodi da “najvišim institucijama Kosova, kao što su Skupština i Vlada, ali i u opštinskim vlastima neretko upravljaju osobe sa kriminalnom prošlošću ili koje su imale problema sa zakonom”, i zaključuje da takve osobe umanjuju kredibilitet i legitimitet u odnosu na građane i teško narušavaju vrednosti i principe koje promoviše Ustav Kosova.\nPolitičke partije na Kosovu, navodi se u ovom Izveštaju, u principu smatraju da bez konačne odluke sudova, niko ne treba da ima predrasuda ili posledica nakon podizanja optužnice.\nKosovski Institut za pravosuđe u svojim preporukama predlaže pokretanja procesa provere u pravosudnim organima (veting), kao i da političke partije, s druge strane, mogu da usvoje unutrašnji etički kod kojim bi ograničili pravo građana sa kriminalnom prošlošću ili su neprikladni da se učlane u političku partiju. Smatra se da ovakvim kodom, političke partije ne bi mogle da predlažu na političke ili partijske položaje nepodobne osobe.\nS druge strane, političke partije smatraju da bi se samo obavezujućim i jasnim Zakonom, bez različitih interpretacija, moglo doprineti dekriminalizaciji politike na Kosovu.\nTags: KORUPCIJA Kosovo smena ministara\nPrevious Civilno društvo protiv, a poslanici podeljeni oko uvoza starih vozila\nNext Jasne poruke Nemačke o Kosovu u Prištini i Beogradu\n27. oktobra 2021., 09:14


Kfor: Cjelokupna baština na Kosovu mora biti zaštićena – Borba\nCjelokupna vjerska i kulturna baština na Kosovu mora biti zaštićena i mora se poštovati, saopštio je danas Kfor, navodeći da je sveukupna bezbjednosna situacija na Kosovu stabilna i da zadržavaju „fleksibilno prisustvo na terenu kako bi je sačuvali“.\nTako je iz Kfora odgovoreno na pitanje Tanjuga da li planiraju da pojačaju zaštitu manastira Visoki Dečani nakon što je Evropa nostra tu pravoslavnu svetinju proglasila za jednu od najugroženijih, a nakon čega su iz Prištine na račun igumana manastira Save Janjića stigle optužbe da je umiješan u ratne zločine na Kosovu.\nIz misije podsjećaju da su od 2013. godine odgovorni samo za manastir Visoki Dečani, a prištinske institucije za svu ostalu kulturnu baštinu.\n„Misija Kfora predvođena NATO-om i dalje je usredsređena na svakodnevnu primjenu mandata proisteklog iz Rezolucije 1244 SB UN iz 1999. godine, kako bi se obezbijedilo sigurno i bezbjedno okruženje i sloboda kretanja u korist svih zajednica na Kosovu“, navedeno je iz misije.\nIz Kfora podsjećaju da svaka promjena obima aktivnosti podliježe uslovima na terenu i može uslijediti samo odlukom Severnoatlantskog savjeta – nadležnog tijela NATO za donošenje odluka.\nOrganizacija Evropa nostra, koja aktivno djeluje u oblasti kulturnog nasleđa više od 50 godina, objavila je listu sedam najugroženijih spomenika kulture Evrope u 2021. godini.


Vlada FBiH usvojila odluku o pomoći penzionerima – Radio Feral\nVlada Federacije BiH je na današnjoj telefonskoj sjednici donijela Uredbu o jednokratnom novčanom iznosu penzije koji je podrška penzionerima u Federaciji BiH.\nIznos na penziju se isplaćuje u svrhu poboljšanja materijalnog položaja korisnika penzije, a radi dodatnih troškova zdravstvene zaštite koji su nastali kao posljedica pandemije koronavirusa. Ukupna sredstva za provođnje ove uredbe osigurana su u Budžetu FBiH za 2021. godinu.\nNovčani iznos koji se isplaćuje prema ovoj uredbi smatra se penzijom, u skladu s odredbama Zakona o penzijskom i invalidskom osiguranju te je sastavni dio penzije za juli 2021. godine, a isplatit će se petog augusta 2021. godine. U obrazloženju Uredbe je navedeno da se na sastanku predstavnika Saveza udruženja penzionera u FBiH, Vlade FBiH i Federalnog zavoda za PIO razgovaralo o iznalaženju rješenja kojim bi se penzionerima osigurao određeni vid pomoći. S obzirom na to da nisu ispunjeni zakonski uslovi za usklađivanje penzija, Vlada Federacije BiH je, uvažavajući realne finansijske mogućnosti Budžeta FBiH, u želji da pomogne penzionerima u prevazilaženju posljedica izazvanih pandemijom, a prije svega troškova zdravstvene zaštite, ponudila podršku u vidu jednokratne novčane podrške. Uredba je donesena po Zaključku Vlade od 1. jula 2021. godine, kojim je zaduženo resorno federalno ministarstvo da pripremi prijedlog podzakonskog akta.\nZa podršku penzionerima osiguran je iznos od 42 miliona KM iz Budžeta FBiH za 2021. godinu.\n“Na ovaj način omogućena je i nesmetana isplata jednokratne finansijske podrške uz isplatu julskih penzija 5. augusta ove godine. I na ovaj način Vlada Federacije BiH još jednom dokazuje da je spremna podržati ovu zaslužnu kategoriju stanovništva u skladu s realnim mogućnostima i bez kršenja zakonskih propisa. Podsjećam da smo opredijeljeni da održimo stabilnost i redovnost isplata koje su samo dio pozitivnih rezultata penzione reforme koju je ovaj saziv Vladr proveo”, kazao je premijer Novalić.\n← Zbog najavljenih obilnijih padavina Vlada TK poziva na oprez\nPrvi dan Kurban-bajrama u utorak 20. jula →


Olbrajt: Važno da lideri Kosova očuvaju multietničnost\nBEOGRAD, 11. maja 2007. (Beta) - Bivši američki državni sekretarMadlen Olbrajt (Madeleine Albright) izjavila je da je veoma važno dakosovski lideri jasno pokažu da pozdravljaju prisustvo Srba i da onipredstavljaju deo multietničkog društva\n"Nadam se da će lideri Kosova shvatiti da ako žele da imaju zaistafunkcionalnu i perspektivnu državu Kosovo, kao novu državu, važnoje da tamo ostanu Srbi i druge manjine, a ja se nadam da će topostati uzorno multietničko društvo", rekla je Olbrajtova uintervjuu za balkansku istraživačku mrežu BIRN. Ona je rekla da je u Prištini pre nekoliko godina pred SkupštinomKosova govorila o važnosti manjinskih prava. "Bila sam veoma tužna kada sam srela grupe Srba koji se plaše da žive u svom mestu boravka; to nije ono za šta smo se borili; to nije ono što je NATO zeleo da postigne zaustavljanjem etničkog čišćenja", rekla je bivši državni sekretar u administraciji Bila Klintona. Olbrajtova je upozorila da niko ne može da spreči egzodus Srba saKosova, ali da treba pokušati da se to ne dogodi "tako što će bitijasno stavljeno do znanja da će manjine imati prava i da će Srbibiti deo sistema". Ona je ocenila da će se vlasti i narod Kosova, u slučaju sticanjanezavisnosti, suočiti sa velikim izazovima i da će morati puno togada urade.\nHalilzad:U savetu dovoljno glasova za plan, ako ne bude veta\nNJUJORK, 10. maja 2007. (Beta) - Predsedavajući Saveta bezbednosti,američki ambasador Zalmaj Halilzad ocenio je danas da je većinačlanica Saveta bezbednosti UN za plan Martija Ahtisarija onadgledanoj nezavisnosti Kosova, uprkos protivljenju Rusije. "Većina članica Saveta bezbednosti podržava Ahtisarijev plan",rekao je Halilzad, izrazivši uverenje da će "biti dovoljno glasovaza podršku planu, pod uslovom da ne bude ruskog veta". Američki ambašador je, obraćajući se novinarima posle sednice nakojoj je razmatran izveštaj misije Saveta bezbednosti koja jeboravila na Kosovu, rekao da je Kosovo teško i delikatno pitanje. Halilzad je, međutim, ocenio da Ahtisarijev plan nema alternativupošto, prema njegovim rečima, nudi nadzirano, kontrolisano rešenjei ulogu za međunarodnu zajednicu, dok bi status kvo verovatno vodiodo jednostranog proglašenja nezavisnosti Kosova. Na sednici, ambasadori Saveta bezbednosti su ocenili da je misija naKosovu videla svu kompleksnost tamošnje situacije i postojanjedubokog jaza između stavova srpske i albanske strane. Čurkin:Izveštaj misije potvrdio stav Rusije o Kosovu\nNJUJORK, 10. maja 2007. (Beta) - Ambasador Rusije u UN Vitalij Čurkinocenio je danas da je izveštaj misije Saveta bezbednosti, koja jeboravila na Kosovu, potvrdio stav Rusije da na Kosovu nisu ispunjenistandardi iz Rezolucije 1244 i da Beograd i Priština treba da nastavepregovore. "U situaciji kada standardi (na Kosovu) nisu ispunjeni, nije mogućerazmatrati rešenje, a pogotovo ne neko koja ne prihvataju obestrane", rekao je Čurkin novinarima po završetku današnje sedniceSaveta bezbednosti, na kojoj je raspravljano o izveštaju misije. "Po našem mišljenju, rezultat misije i njeni zaključci potvrdili sunaš stav o potrebi daljih pregovora između strana", rekao jeČurkin, dodajući da je "dosta ohrabren činjenicom" da stav opotrebni daljih kontakata i razgovora deli i deo članova Savetabezbednosti. Navodeći da danas ni od jednog govornika nije čuo da su standardi naKosovu ispunjeni i da do toga predstoji još dug put, Čurkin je rekaoda "postoji očigledna veza između onoga sta se događa sa stepenomstandarda i mogućnošću nalaženja političkog rešenja za Kosovo". Čurkin je naglasio da bi i Rusija volela da pitanje Kosova bude štopre rešeno i da "niko ne zagovara očuvanje statusa kvo". On je, međutim, naglasio i da je pitanje Kosova veoma delikatno jer nikada ranije nije bilo takvih predloga u vezi sa delom neke zemlje, I da zato pitanje "treba ozbiljno razmotriti i uzeti u obzir sve raspoložive opcije".\nBIRN: Nema jedinstva u EU po pitanju Kosova\nBRISEL, 10. maja 2007. (Beta) - Ministri spoljnih poslova EU neće napredstojećem samitu 14. maja razmatrati pitanje statusa Kosova jer uUniji nema jedinstva po ovom pitanju, navodi Balkan insajt, internetpublikacija BIRN-a. "Nećemo razgovarati o Kosovu na predstojećem ministarskom sastankujer još uvek nema proboja", rekao je Balkan insajtu izvor iz EU. Iako zvaničnici u javnosti insistiraju da nema podele u EU okoKosova, otvoreni skepticizam nekih zemalja članica pokazuje da EU imaproblema u postizanju konsenzusa. Balkan insajt navodi da i pored napora zvaničnika u Briselu, zemljeEU nisu, na nezvaničnom samitu u Nemačkoj, prihvatile planspecijalnog izaslanika UN Martija Ahtisarija kojim se predviđanadgledana nezavisnost Kosova, a pitanje Kosova nije se pojavilo ni naposlednjem ministarskom samitu u aprilu. Reč nezavisnost glavni je razlog zabrinutosti za neke evropske zemljekoje imaju velike manjine. Izvor u EU tvrdi da Brisel pokušava da sakrije očigledno postojanjepodele u EU, ne da bi se javnost zavela, već da bi se "razoružala"Rusija koja se otvoreno protivi novoj rezoluciji UN o Kosovu koja bibila zasnovana na Ahtisarijeom planu.\nSuroi u Maleziji traži podršku za nezavisnost\nPRIŠTINA, 11. maja 2007. (Beta) - Clan Pregovaracke delegacije Kosovai predsednik Reformisticke partije ORA Veton Suroi doputovao je uMaleziju, gde će se, u okviru diplomatske aktivnosti zaobezbeđivanje podrške nezavisnosti Kosova, sastati sa zvaničnicimate zemlje\nOn će, kako je saopšteno iz ORE, od zvaničnika Malezije zatražitipodršku za donošenje jasne rezolucije Saveta bezbednosti UN ieksplicitno izjašnjavanje o nezavisnsoti Kosova u okviru Islamskekonferencije.Suroije prethodno bio u nekim zemljama Latinske Amerike\nNova reozlucija ne spominje nezavisnost ali je podrazumeva\nPRIŠTINA, 9. maja 2007. (Beta) - U novoj rezoluciji Savetabezbednosti UN neće se eksplicitno pominjati suverenitet Srbije nadKosovom, ali se eksplicitno neće spominjati ni nezavisnost Kosova,piše danas prištinski dnevnik na albanskom "Koha ditore". Pred Savetom bezbednosti UN predstavljen je dokument u 13 tačaka, ukoji je uvid imao "Koha ditore" i koji, iako eksplicitno ne pominje,podrazumeva nezavisnost jer se u tekstu daje podrška preporukama izaslanika UN Martija Ahtisarija o nadziranoj nezavisnosti i stavljavan snage Rezolucija 1244 iz 1999. godine. U prvoj tački rezolucije se ističe da će se ona ostvarivati naosnovu poglavlja Sedam Povelje UN, kojim se dozvoljava uspostavljanjei preduzimanje mera kako bi se "uspostavili mir i međunarodnabezbednost". U tački Dva dokumenta se navodi da rezolucija ponovo afirmiše"opredeljenje za multientičko i demokratsko Kosovo koje treba dajača regionalnu stabilnost". U tački Tri se navodi da će "priznatinapredak u ostvarivanju standarda" i "poziva se na nastavakostvarivanja standarda u skladu sa evropskim partnerstvom". I dok rezolucija ne spominje reč nezavisnost, ona je podržava utački Šest u kojoj "daje podršku preporukama posebnog izaslanika UNMartija Ahtisarija o budućem status Kosova". Pregovaračka ekipa traži jasnu rezoluciju UN o Kosovu\nPRIŠTINA, 9. maja 2007. (Beta) - Pregovaračka ekipa Kosovazatražila je danas od Saveta bezbednosti UN da usvoji jasnurezoluciju o statusu Kosova koja neće biti dvosmislena i koja ćebiti zasnovana na predlogu specijalnog izaslanika UN MartijaAhtisarija.\nŠef UNMIK-a Joahim Riker je, posle sastanka kosovskog tima na kome jei sam učestvovao, rekao da će zemlje Evropske unije koje su članiceSaveta bezbednosti podržati Ahtisarijev plan koji predviđanadgledanu nezavisnost. "EU će govoriti jednim glasom i zna se da podržava plan Ahtisarija", rekao je Riker.Portparol Pregovaračke ekipe Kosova Skender Hiseni rekao je, poslesastanka, da ekipa smatra da je sada najvažnije da se procesutvrđivanja statusa Kosova zaokruži novom rezolucijom Savetabezbednosti koja će podržati predlog Ahtisarija.On je rekao da Priština očekuje da se rezolucija što pre usvoji ida "ne može biti reči o gubljenju strpljenja i jednostranomproglašenju statusa Kosova, bez dogovora sa međunarodnim partnerimai saveznicima, kako se spekuliše u raznim medijima".Tokom sastanka se razgovaralo i o pitanjima putnih isprava u periodutranzicije, o državnim simbolima, ali o tome nije doneta nikakvakonkretna odluka, rečeno je posle sastanka.\nFrancuska: SB UN da se bez odlaganja posveti Kosovu\nPARIZ, 9. maja 2007. (Beta-AFP) - Francuska je danas pozvala Savetbezbednosti UN da "preuzme svoje odgovornosti" za Kosovo "bez daljegodlaganja" i apelovala na članice tog tela UN da se što pre posvetenacrtu nove rezolucije o Kosovu. "Savet treba da preuzme odgovornosti bez daljeg odlaganja. Zatoplaniramo da vrlo brzo radimo s našim partnerima u Savetu na nacrturezolucije", rekao je portparol francuskog Ministarstva spoljnihposlova Žan-Batist Matei (Jean-Baptiste Mattei). Savet bezbednosti UN trebalo bi da donese novu rezoluciju o Kosovu, naosnovu plana specijalnog izaslanika UN Martija Ahtisarija, kojim sepredviđa nagledana neazvisnost za Kosovo. Tome se protivi Rusija, koja je iznela i svoj predlog rezolucije ukome se traži postizanje rešenja prihvatljivog i za Beograd i zaPrištinu. Matei je rekao da Francuska želi da sarađuje sa svim svojimpartnerima kako bi se postigao dogovor. Prema njegovim rečima, nedavna poseta misije Saveta bezbednosti UN Kosovu pokazala je koliko je potrebno da se što pre donese odluka o budućem statusu Kosova. Proroković očekuje usaglašavanje dve rezolucije\nBEOGRAD, 9. maja 2007. (Beta) - Poslanik Demokratske stranke SrbijeDušan Proroković ocenio je danas da će bar nekoliko nedelja ilimeseci trajati usaglašavanja stavova u Savetu bezbednosti UN povodompredloga Rusije i Francuske za Kosovo i Metohiju. "Pošto se radi o dijametralnim predlozima, pretpostavljam da nećebiti preglasavanja, jer su rezoluciju podnele dve stalne članiceSaveta bezbednosti UN, nego će biti usaglašavanja koje bi moglo datraje nekoliko meseci", rekao je Proroković novinarima u SkupštiniSrbije. Prema njegovim rečima, kako sami razgovori u Savetu bezbednosti UNbudu tekli, tako treba da se izjašnjava Skupština Srbije. Onoliko brzo koliko se ta usaglašavanja budu realizovala, tomdinamikom treba da zaseda Skupština Srbije. Ostaje nam da vidimo kakoće proći taj prvi krug razgovora, naveo je Proroković. KAI dobila 20.000 zahteva za povraćaj privatne imovine\nPRIŠTINA, 9. maja 2007. (Beta) - Kosovskoj agenciji za imovinu (KAI)do sada je predato više od 20.000 zahteva za povraćaj privatnenepokretne imovine, saopštila je danas agencija. KAI je osnovana 4. marta 2006. godine sa ciljem da rešava zahteve zapovraćaj privatne nepokretne imovine, uključujući komercijalnuimovinu i poljoprivredno zemljište, koja je oduzeta posle rata naKosovu 1998-1999. godine. Prema Pravilniku UNMIK-a, ova agencija ima isključivu nadležnost darešava ovakve zahteve, uz pravo nezadovoljne strane da podnese žalbuna njene odluke Vrhovnom sudu Kosova. << 1 2 3 4 5 6 7 8 9 10 >> PRETRAŽIVANJE Ključne reči


„Jako mi je drago će naš film biti prikazan na FAFu, koji je svojevrsni filmofilski praznik, a i tim prije što je ovogodišnji program zaista izuzetan. Svaka prilika da prikažemo film u bioskopu, pred publikom, je dragocjena, a posebno se radujemo premijeri u Beogradu odakle je i značajan dio ekipe koja je radila na filmu, ali i brojni prijatelji i kolege sa kojima želimo da podijelimo ono na čemu smo dugo radili”, rekao je tim povodom Dušan Kasalica, reditelj filma.\ntrejler filma Dušana Kasalice\nU ovom ostvarenju uglađeni univerzitetski profesor Filip, u interpretaciji Frana Lasića, odlazi sa suprugom (koju glumi Savina Geršak) na odmor.\nNakon nekoliko dana provedenih u ugodnom, monotonom ambijentu hotelske banje, njihov naizgleda idealan brak se završava.\nČini se da Filipov život propada, ali okovan samopouzdanjem, on svaku novu situaciju u životu prihvata sa neobičnom lakoćom.\n„Elegija lovora” je svoju svetsku premijeru imala 15. avgusta na Sarajevo Film Festivalu, a prikazan je i na filmskom festivalu u Hamburgu u Nemačkoj.\nFilm je nastao u produkciji Meander Filma uz podršku Filmskog centra Crne Gore i u koprodukciji sa Non-Aligned Films iz Beograda. Projekat je takođe podržan i od strane Filmskog centra Srbije.\nTags: Dušan Kasalica, Elegija lovora, FAF\nGABRIJEL FELC POTPISAO NOVI UGOVOR SA BEOGRADSKOM FILHARMONIJOM


Izvesno ponovno uvođenje međunarodnog voza za Sarajevo - Ljubitelji železnice Srbije ŽS\nIzvesno ponovno uvođenje međunarodnog voza za Sarajevo\nGeneralni direktori Železnica Srbije i Federacije BiH inicirali vraćanje u saobraćaj putničkog voza Beograd – Sarajevo\nSarajlija ponovo vozi?\n-Naš zajednički cilj i zadatak je da pre svega intenziviramo saradnju u putničkom železničkom saobraćaju i ponovo uspostavimo vozove između Beograda i Sarajeva. Očekuju nas veliki izazovi koje moramo rešiti da bi putnički vozovi između Beograda i sarajeva što pre ponovo saobraćali. Jedan od ključnih problema je i veliki iznos naknade za korišćenje pruga, koji ispostavljaju Hrvatske železnice. O tome bi zajedno razgovarali sa hrvatskim kolegama, a ne isključujemo i mogućnost uključenja njihovih vagona u taj voz, s ciljem smanjenja cene korišćenja njihove infrastrukture. Siguran sam da ćemo zajedno uspeti da nađemo rešenje za povezivanje gradova vozom, za šta postoji obostrani interes , rekao je danas u Beogradu generalni direktor “Železnica Srbije” Dragoljub Simonović u razgovoru sa generalnim direktorom JP Željeznice Federacije Bosne i Hercegovine (JP ŽFBH) Nijazom Puzićem i Enisom Džavićem, direktorom za ekonomske poslove.\nPredstavnici srpskih železnica upoznali su bosanske kolege sa rezultatima ostvarenim na polju transporta robe, a posebno je naglašen značaj međusobne saradnje na tom polju jer su železnički sistemi po prirodi posla okrenuti jedni prema drugima. Istaknuto je da dve železnice imaju dugu tradiciju partnerskih i prijateljskih odnosa, koja su osnova za unapređenje međusobne saradnje.\nGeneralni direktor srpskih železnica posebno je naglasio značaj putnog pravca Ruma – Zvornik – Tuzla koji je od ključnog značaja za obe strane, a predložio je i razmatranje uvođenja putničkog voza na ovoj trasi.\nPrema njegovim rečima, ostvareni rezultati u poboljšanju robnog saobraćaja direktna su posledica promene pristupa i poslovnih navika pri pronalaženju novih komintenata, jer tržište nameće potrebu za fleksibilnošću pri ugovaranju poslova, uz poboljšanje kvaliteta, brzine i sigurnosti prevoza robe. Na taj način će se srpske železnice pripremiti za otvaranje transportnog tržišta.\nPredstavnici bosanske strane ukazali su na veliki potencijal koji pruža mogućnost povezivanja Srbije sa lukom Ploče, što je od interesa za obe strane. Takođe, razgovaralo se i pronalaženju modela za ubrzavanje carinskih procedura pri transportu robe, jer se sada na granici gubi oko tri sata. Na redu su obe države koje na ovom planu treba da urade svoj deo posla.\nPredstavnici dveju železnica razgovarali su i o međusobnom regulisanju finansijskih odnosa.